
ועדת החוקה, חוק ומשפט
29/01/2014

הכנסת התשע-עשרה
נוסח לא מתוקן

מושב שני
<פרוטוקול מס' 125>
מישיבת ועדת החוקה, חוק ומשפט
יום רביעי, כ"ח בשבט התשע"ד (29 בינואר 2014), שעה 9:00
<סדר היום:>
<הצעת חוק לתיקון פקודת העדה הדתית (המרה) (גיור על ידי רב עיר ומועצה מקומית), התשע"ג-2013, של חה"כ אלעזר שטרן, עמרם מצנע, מאיר שטרית, דוד צור, דב ליפמן ועליזה לביא. (פ/795)>
נכחו:

<חברי הוועדה:> 
דוד רותם – היו"ר
שולי מועלם-רפאלי

אורי מקלב

אורית סטרוק

עדי קול

אלעזר שטרן
עליזה לביא

דב ליפמן

<מוזמנים:> 

סגן השר לשירותי דת הרב אלי בן דהן
	עו"ד רוני נויבואר
	–
	ראש תחום, משרד המשפטים

	עו"ד איגי פז
	–
	משרד המשפטים

	מולי יסלזון
	–
	המשרד לשירותי דת

	עו"ד רינה נשר
	–
	ממונה מרשם אוכלוסין, משרד הפנים

	סא"ל משה לאופר
	–
	קצין בית הדין לגיור, הרבנות הצבאית, משרד הביטחון

	הרב שמעון יעקבי
	–
	יועץ משפטי, בתי הדין הרבניים

	הרב ישראל רוזן
	–
	ראש מכון צומת

	הרב שאול פרבר
	–
	מנהל, מכון "עתים"

	אלעד קפלן
	–
	מנהל המחלקה למדיניות ציבורית, מכון "עתים"

	יסכה מזרחי
	–
	מזכירה בלשכה, לשכת הטוענים הרבניים

	נועה סתת
	–
	מנהלת המרכז, המרכז הרפורמי לדת ומדינה

	עו"ד רבקה שפירא
	–
	המחלקה המשפטית, המרכז הרפורמי לדת ומדינה

	לורן פוריס
	–
	המרכז הרפורמי לדת ומדינה

	בנימין איש שלום
	–
	בית מורשה, נשיא

	עדי שטיין
	–
	על משמר הכנסת


<ייעוץ משפטי: >
אלעזר שטרן
<מנהלת הוועדה:>
דורית ואג
<רישום פרלמנטרי:>
יעקב סימן טוב
<הצעת חוק לתיקון פקודת העדה הדתית (המרה) (מס' 3) (מערך הגיור ובתי דין לגיור), התשע"ד-2014>
<היו"ר דוד רותם:>

רבותיי, אני פותח את הישיבה. אנחנו נדון היום בהצעת חוק לתיקון פקודת העדה הדתית (המרה), גיור על ידי רב עיר או מועצה מקומית, של חבר הכנסת אלעזר שטרן.


טוב, חבר הכנסת אלעזר שטרן, תזכיר לנו מה אתה רוצה מאיתנו. כל הזמן תזכור שאצלך יש החלטה של ועדת שרים.
<אלעזר שטרן:>
כן. אוקיי.

בהמשך להצעת חוק מהכנסת הקודמת של חבר הכנסת דוד רותם, ובהמשך להחלטת הממשלה שהחליטה לאשר את הצעת החוק באותו נוסח כפוף לשני דברים: אחד, לנייר הסכמות שהוצג, של סגן השר, הרב אלי בן דהן ושלי - - -
<סגן השר לשירותי דת הרב אלי בן דהן:>
לא, ההצעה שלך היא לא אותו נוסח שלו.

<אלעזר שטרן:>
בבסיס כן.

<אורי מקלב:>
בבסיס? חוץ מדבר אחד - - -

<סגן השר לשירותי דת הרב אלי בן דהן:>
במטרה, ברעיון.
<אלעזר שטרן:>
כן.

<סגן השר לשירותי דת הרב אלי בן דהן:>
ברעיון. לא, ההצעה שלך היא שונה לגמרי משלו.

<אורי מקלב:>
אתה נתלה בגדולים שממש לא - - -

<עדי קול:>
רגע, מה ההבדל? מה ההבדל?

<אלעזר שטרן:>
בבסיס אין הבדל - - -

<סגן השר לשירותי דת הרב אלי בן דהן:>
יש חלקים טובים בהצעה של היושב ראש דוד רותם שהייתי שמח להכניס אותם לפה.

<אלעזר שטרן:>
בהצעה של היושב ראש דוד רותם, המקור הראשון שלה, ככה בדיוק לדעתי מילה במילה הייתה ההצעה שלי, וזאת ההצעה שהוגשה.
<אורי מקלב:>
אצלך מופיע קבלת תורה ומצוות? מופיע אצלך דבר כזה של - - - שאצלו זה מופיע?

<אלעזר שטרן:>
אוקיי, אז אני אומר - - -

<היו"ר דוד רותם:>
הוא מדבר על ההצעה כפי שהיא הוגשה, לא על - - -

<סגן השר לשירותי דת הרב אלי בן דהן:>
הראשונית - - -

<אורי מקלב:>
בסדר, אז מה?

<סגן השר לשירותי דת הרב אלי בן דהן:>
כי הוא הכין אותה כבר לפני שנה.

<אלעזר שטרן:>
זה מה שאמרתי. ההצעה - - -
<היו"ר דוד רותם:>
הוא לא מדבר על כל ההסכמות שאחר כך נעשו.

<עדי קול:>
השלד. הוא אומר שהשלד.

<אלעזר שטרן:>
זה נכון.

<היו"ר דוד רותם:>
אתה צודק.

<אלעזר שטרן:>
אוקיי. אז אני אומר עוד פעם שהגשתי אותה אחרי שקיבלתי את רשותו – אם רוצים שאני אדייק יותר – להגיש אותה בתחילת המושב הקודם עוד. החלטת הממשלה התנתה את זה בשני דברים: בתשתית החלטת הממשלה הוצג גם המסמך שסגן השר לשירותי דת, הרב אלי בן דהן, ואני חתמנו עליו, ונאמר שהדבר ייעשה בתיאום.
<היו"ר דוד רותם:>
מכיוון שאנחנו מכירים פוליטיקאים, איזה ערך יש לנייר שחתמתם עליו?

<אלעזר שטרן:>
אוקיי. ההחלטה מאושרת והיא תקודם בתיאום בין משרדי המשפטים, הפנים והמשרד לשירותי דת, ואם לא יגיעו לכלל הסכמות היא תחזור לוועדת שרים.
<היו"ר דוד רותם:>
טוב.

משרד המשפטים, אתם ראיתם את הצעת החוק כפי שהיא אתמול הועלתה?

<קריאה:>
כן.

<היו"ר דוד רותם:>
אני יכול להצביע עליה?

<רוני נויבואר:>
אנחנו חושבים בעיקרון שיש איזה נושאים שצריך לדבר בהם. יש לנו עניין אחד מרכזי שאנחנו חושבים שהוא מהותי, אבל כל היתר זה דברים שהם מגדר דברים - - - בהם, ואולי אפשר. אנחנו לא מתנגדים. אני מבינה שהשאלה היא אם ההצבעה היום.
<היו"ר דוד רותם:>
 - - -
<רוני נויבואר:>
אז אנחנו הבנו שלא תהיינה הצבעות היום, אבל אם הוועדה תבקש אז אנחנו לא נתנגד להצבעה.

<היו"ר דוד רותם:>
אוקיי.
חבר הכנסת אלעזר שטרן, אתה מוכן לקרוא את החוק ולהסביר?

<אלעזר שטרן:>
כן.

<סגן השר לשירותי דת הרב אלי בן דהן:>
אולי אני אגיד מילה, אדוני היושב ראש?

<היו"ר דוד רותם:>
כן.

<סגן השר לשירותי דת הרב אלי בן דהן:>
מה שאני מציע או מה שדיברתי לפחות עם חבר הכנסת אלעזר שטרן ואני חושב שזה: יש אי הסכמות בינינו, ויש גם הערות של משרד המשפטים. מה שאני מציע שנעבור על החוק. שנגיע לעצמנו איזה דברים אנחנו מסכימים, על מה אנחנו לא מסכימים. ואני מציע שניתן איזשהו זמן לנסות לראות אם אנחנו מסוגלים לגשר על אי ההסכמות. או שכן או שלא, ואז נוכל להחליט אם אנחנו חוזרים לוועדת שרים או מביאים את זה לקריאה ראשונה.

<היו"ר דוד רותם:>
אני לא מבין, כמה זה אתה צריך כדי להחליט אם אתה רוצה לחזור לוועדת שרים? יש לך ברירה בכלל? יש החלטה של ועדת שרים. אתה מחויב להחלטות של ועדת שרים.

<סגן השר לשירותי דת הרב אלי בן דהן:>
ודאי.

<עדי קול:>
אבל הוא אומר שאולי הוא יגיע לתיאום או שלא.

<היו"ר דוד רותם:>
הבנתי.

<אורי מקלב:>
הייתה ישיבה ביניכם. היושב ראש שלח אתכם - - -

<אלעזר שטרן:>
כן, כן. אנחנו - - -

<היו"ר דוד רותם:>
הם ישבו בישיבה ולא הגיעו לשום דבר.

<סגן השר לשירותי דת הרב אלי בן דהן:>
התקדמנו. התקדמנו. 
<היו"ר דוד רותם:>
- - -

<סגן השר לשירותי דת הרב אלי בן דהן:>
לא על הכול. נכון.

<עדי קול:>
רגע, אני יכולה לשאול שאלה?

<היו"ר דוד רותם:>
את יכולה לשאול כמה שאת רוצה.

<עדי קול:>
טוב, אני חייבת לשאול כי שאלו אותי בכניסה, אמרו שהצעת החוק משפיעה על זרמים שונים של היהדות. למשל: התנועה הרפורמית - - -

<היו"ר דוד רותם:>
איזה זרמים שונים? אין ביהדות זרמים, יהדות יש רק אחת.

<עדי קול:>
יש תנועה שנקראת התנועה הרפורמית, אני לא יודעת אם שמעת עליה.

<היו"ר דוד רותם:>
היא לא חלק מהיהדות.

<עדי קול:>
הבנתי. אז אני רואה אותה כחלק מהיהדות.

<היו"ר דוד רותם:>
כי את יודעת, חוק השבות אומר: יהודי הוא מי שנתגייר כדין ואיננו בן דת אחרת.

<עדי קול:>
ולכן אנחנו רוצים לשנות את הדין.

<היו"ר דוד רותם:>
הבנתי. לא, את הדין אנחנו לא רוצים לשנות.

<עדי קול:>
אז אני מבינה שההצעה הזאת פוגעת בזרמים כמו התנועה הרפורמית, סגן השר לשירותי דת, הרב אלי בן דהן?

<סגן השר לשירותי דת הרב אלי בן דהן:>
מה? אם היא פוגעת? כמות שהיא, בנוסח שלה, היא לא פוגעת.
<אורי מקלב:>
למה היא שואלת אותך? היא צריכה לשאול את חבר - - -

<סגן השר לשירותי דת הרב אלי בן דהן:>
יש חשש שאולי היא תיטיב, וזה חלק מהעניינים שאנחנו רוצים לברר איתם.

<אורי מקלב:>
אתה מגן על הצעת החוק של חבר הכנסת אלעזר שטרן. הוא צריך לענות אם זה פוגע או לא.

<אלעזר שטרן:>
אז אני אענה.
<עדי קול:>
אני שאלתי את המומחה.

<אלעזר שטרן:>
בבסיס ההסכמות של סגן השר לשירותי דת, הרב אלי בן דהן, ושלי ישנה אמירה שלא תהיה פגיעה במה שקיים היום במסגרת - - -

<סגן השר לשירותי דת הרב אלי בן דהן:>
לא יהיה שינוי במצב הקיים.

<אלעזר שטרן:>
בסדר. מאה אחוז.
<היו"ר דוד רותם:>
נו.

<אלעזר שטרן:>
זה הכול. אני חושב שהתשובה ניתנה עם החששות.

<היו"ר דוד רותם:>
- - - כלום.

<אלעזר שטרן:>
סליחה?

<היו"ר דוד רותם:>
טוב.

<אלעזר שטרן:>
כן. כמו שנאמר פה עכשיו, שהמצב לא יגרע ולא יטיב בהקשרים האלה.

<עדי קול:>
הבנתי.

<היו"ר דוד רותם:>
טוב.

<אלעזר שטרן:>
"בחוק זה: "בית דין מיוחד לגיור" – בית דין שדייניו מתמנים לפי חוק זה;

"דיין גיור" – מי שמונה לדיין גיור בבית הדין המיוחד לגיור לפי חוק זה;

"המועצה" – כהגדרתה בסעיף 1 לחוק הרבנות הראשית לישראל, התש"ם–1980;
"הפקודה" – פקודת העדה הדתית (המרה);

"חייל" – כהגדרתו בסעיף 1(1) לחוק השיפוט הצבאי, התשט"ו – 1955;
"רב עיר" – כל אחד מאלה: (1) רב עיר, כהגדרתו בסעיף 15(א)(2) לחוק שירותי הדת היהודיים [נוסח משולב], התשל"א–1971; (2) רב יישוב ורב אזורי, כהגדרתם בסעיפים 7(3) ו-(4) לחוק הרבנות הראשית לישראל, התש"ם–1980, בהתאמה;

 "הרב הראשי לישראל" – הרב הראשי לישראל המכהן בתפקיד נשיא בית הדין הרבני הגדול לפי סעיף 17 לחוק הרבנות הראשית לישראל, התש"ם – 1980".
<היו"ר דוד רותם:>
ואם מחר יפרידו בין רב ראשי לישראל לבין נשיא בית הדין הרבני הגדול?

<אלעזר שטרן:>
אז זה יהיה בהתאם.

<היו"ר דוד רותם:>
מה יהיה בהתאם? אז צריך לכתוב - - -

<אלעזר שטרן - הלשכה המשפטית:>
צריך לעשות תיקון עקיף.

<עדי קול:>
אז לשנות את סעיף 17, לא?

<אלעזר שטרן:>
אז יהיה הרב הראשי המכהן בתפקיד נשיא בית הדין.
<היו"ר דוד רותם:>
זה לא יהיה הרב הראשי, - - 
<אלעזר שטרן:>
לא, כתוב, כתוב, כתוב.

<היו"ר דוד רותם:>
- - זה יהיה מי שמכהן בתפקיד נשיא בית הדין.
<אלעזר שטרן:>
כן, כן.

<היו"ר דוד רותם:>
בסדר.

<אלעזר שטרן:>
"תושב זר" – מי שאינו אזרח ישראלי או אינו בעל רישיון לישיבת קבע בישראל לפי חוק הכניסה לישראל, התשי"ב–1952, או אינו זכאי לאשרת עולה או לתעודת עולה לפי חוק השבות, התש"י-1950".
<רבקה שפירא:>
רגע, רגע, אפשר להעיר הערה בקשר לשם החוק? לאיפה מתקנים?

<היו"ר דוד רותם:>
כן.

<רבקה שפירא:>
כי בהתחלה הצעת החוק הייתה "תיקון לפקודת העדה הדתית (המרה)", ועכשיו אנחנו מדברים על חוק הגיור. אני צודקת?

<סגן השר לשירותי דת הרב אלי בן דהן:>
עוד לא החלטנו.

<אלעזר שטרן:>
עוד לא החלטנו. בסדר. זה סוג הדברים שאנחנו - - -
<רבקה שפירא:>
אוקיי, אבל זו נקודה קריטית. חשוב לי להעביר - - -

<היו"ר דוד רותם:>
למה היא קריטית?

<רבקה שפירא:>
מכיוון שאם מדובר על חוק הגיור יש לנו חשש גדול שיהיה ערבוב בין גיור לצורך מרשם לבין גיור לצורך מעמד אישי.

<איגי פז:>
אבל בסעיף 14 - - -

<רבקה שפירא:>
ברגע שאתה מתקן את פקודת ההמרה הדברים ברורים, אבל ברגע שמחליטים לקרוא לזה חוק הגיור אנחנו נכנסים לשדה מאוד מסובך.

<איגי פז:>
אבל תראי את סעיף 14 לחוק: "נפקותו של גיור לפי חוק זה תהיה לעניין הוראות הפקודה".

<רבקה שפירא:>
ועדיין, ועדיין יכול להיות פה הרבה מאוד בלגן. אני ראיתי את סעיף 14 ואני חושבת שהוא לא מספיק. אני חושבת שכל הגדרות מערך הגיור שנכנסות פה בתוך החוק עלולות ליצור מצב שיגידו: אוקיי, זה מערך הגיור, נגמר, אין יותר גיורים חוץ ממערך הגיור הזה. ולכן אני חושבת שכדי לא להיכנס לתסבוכת הזאת ולהשאיר את המצב ברור, שיש גיור לצורך רישום ויש גיור לצורך מעמד אישי, צריך לתקן את פקודת העדה הדתית (המרה).
<היו"ר דוד רותם:>
טוב.

<אלעזר שטרן:>
טוב.

<רוני נויבואר:>
אדוני, אנחנו חשבנו שאפשר, לא חייבים לקרוא לזה כאלטרנטיבה חוק הגיור, כמובן. כי הגיור עוסק בליבת הדבר, ואנחנו, נראה לי שכולם פה מסכימים שהגיור כשלעצמו, אנחנו לא דנים בשאלת הגיור, אנחנו יכולים להציע גם שמות אחרים. כלומר, - - - את ההצעות של חוק מערך הגיור או חוק ערכאות הגיור. כלומר, זה לא חוק שמבחינתנו בא, אלא לטפל באמת - - - פקודת העדה הדתית (המרה).

<אלעזר שטרן:>
אוקיי. אני אומר כבר עכשיו, ואני מניח שסגן השר לשירותי דת, הרב אלי בן דהן, ואני, אחרי ששמענו את הכול עם משרד המשפטים, נגיע להבנה בעניין הזה.
<היו"ר דוד רותם:>
טוב, זו התחייבות שלך שאנחנו רושמים אותה.

<אלעזר שטרן:>
כן, אפשר.

<היו"ר דוד רותם:>
מצוין.

<אלעזר שטרן:>
מערך הגיור הממלכתי – 2. (א) "השר לשירותי דת יקים במשרד לשירותי דת מערך גיור ממלכתי - - -

<סגן השר לשירותי דת הרב אלי בן דהן:>
רגע, אתה רוצה בלי הערות? זאת אומרת, יש פה הערות.

<קריאה:>
כן.

<סגן השר לשירותי דת הרב אלי בן דהן:>
אתם לא רוצים לדון בהם?

<היו"ר דוד רותם:>
איזה הערות?

<סגן השר לשירותי דת הרב אלי בן דהן:>
אתה בעל הבית, תגיד.

<היו"ר דוד רותם:>
מה?

<סגן השר לשירותי דת הרב אלי בן דהן:>
תראו, הערה כללית: אני קיבלתי את הנוסח הזה לפני שתי דקות. אתמול בערב קיבלתי נוסח אחר. רק שתדעו - - -

<אלעזר שטרן - הלשכה המשפטית:>
הנוסח הזה פורסם אתמול בשעה 14:00 באתר הוועדה ונשלח גם לכל גורמי - - -, כולל הנציג של המשרד לשירותי דת, עורך הדין אברהם קטלן.

<סגן השר לשירותי דת הרב אלי בן דהן:>
אתמול נתן לי חבר הכנסת אלעזר שטרן ב-22:00 נוסח שונה קצת.

<היו"ר דוד רותם:>
תגיד, אני לא מבין, אתה מקבל חומר מחבר הכנסת אלעזר שטרן ואחר כך אתה בא אלינו בטענות?
<סגן השר לשירותי דת הרב אלי בן דהן:>
אני לא בא אליך בטענות בכלל.

<אלעזר שטרן:>
סגן השר לשירותי דת, הרב אלי בן דהן, זה אותו נוסח רק בלי ההערות שנוספו שם. בבחינת מה שהקראתי זה אותו נוסח.

<סגן השר לשירותי דת הרב אלי בן דהן:>
בסדר. לכן, על זה אני שואל.

<היו"ר דוד רותם:>
טוב, ובכן יש הערות. מה אתה רוצה שנעשה עם ההערות?

<סגן השר לשירותי דת הרב אלי בן דהן:>
אני חושב שההערה של עורך הדין הרב שמעון יעקובי, צריך לחשוב עליה. אנחנו מגדירים רב עיר, ובפועל, בסעיף 2, זה לא רב עיר – זה רב ישוב או רב אזורי. שכל אחד יודע, בדרגות רבנים זה לא - - -

<אלעזר שטרן - הלשכה המשפטית:>
נכון.

<סגן השר לשירותי דת הרב אלי בן דהן:>
יכול להיות שצריך לתקן את זה, לכתוב - - -

<היו"ר דוד רותם:>
סגן השר לשירותי דת, הרב אלי בן דהן, אתה יודע, כשאנחנו כותבים בחוק הגדרות אנחנו ממציאים המצאות.
<סגן השר לשירותי דת הרב אלי בן דהן:>
נכון. אז תן לי, אני רוצה. אפשר להוסיף אולי: רב עיר לצרכי גיור. אז אתה יודע שזה - - -

<היו"ר דוד רותם:>
רב עיר זה רק לצרכי החוק הזה.

<אלעזר שטרן - הלשכה המשפטית:>
כשאתה מגדיר הגדרה בחוק הזה, ברור שזו רק הגדרה - - -

<סגן השר לשירותי דת הרב אלי בן דהן:>
לא, אבל אתה קורא לאדם רב עיר כשהוא לא רב עיר.
<אלעזר שטרן - הלשכה המשפטית:>
לצורך החוק הזה.

<סגן השר לשירותי דת הרב אלי בן דהן:>
אז לכן אמרתי, אולי נקרא לזה רב עיר לצרכי גיור?
<אלעזר שטרן:>
סגן השר לשירותי דת, הרב אלי בן דהן, אבל מה שהם אומרים, כשזה בתוך החוק הזה זה ברור שזה לתוך החוק הזה.

<סגן השר לשירותי דת הרב אלי בן דהן:>
כן, אבל אתה - - -

<היו"ר דוד רותם:>
הם לא יבקשו מחר משכורת של רבני עיר.

<סגן השר לשירותי דת הרב אלי בן דהן:>
אני לא יודע. את זה אתה אמרת.

<היו"ר דוד רותם:>
זה לא יאפשר להם.

<סגן השר לשירותי דת הרב אלי בן דהן:>
אני לא יודע.

<שאול פרבר:>
סגן השר לשירותי דת, הרב אלי בן דהן, אולי אפשר לקרוא לזה רב מוסמך גיור ופשוט לשנות את הנוסח למשך כל - - -?

<סגן השר לשירותי דת הרב אלי בן דהן:>
יכול להיות. אני הצעתי רב עיר לצורכי גיור.

<רוני נויבואר:>
כן, אבל אז אנחנו צריכים, אדוני, לכתוב בכל מקום - - -

<שאול פרבר:>
אבל מוסמך גיור זה בעצם מאפשר את כל - - -. רב מוסמך.

<קריאה:>
זה כלול.

<סגן השר לשירותי דת הרב אלי בן דהן:>
מה?

<רוני נויבואר:>
הרעיון בהגדרה זה לקצר, - - - כותבים רב עיר לצרכי גיור על כל החוק.
<סגן השר לשירותי דת הרב אלי בן דהן:>
לא הבנתי.

<עדי קול:>
אחר כך היא תצטרך לכתוב - - -

<רוני נויבואר:>
רב עיר לצרכי גיור. עכשיו, אין טעם לכתוב רב עיר, פסיק, לצרכי גיור, כי זה ברור שזה בחוק הזה.
<שמעון יעקבי:>
אבל מה המטרה של ההגדרה הזאת? למה להגדיר משהו - - -

<היו"ר דוד רותם:>
כי אנחנו רוצים שגם רב ישוב יוכל להיות - - -

<שמעון יעקבי:>
אז תגיד שרב ישוב יוכל לגייר. תגיד שגם פקיד של משרד הפנים יוכל לגייר. תגיד את כל הדברים האלה, אבל - - -

<היו"ר דוד רותם:>
בסדר, אני אכתוב את כל מה שאתה רוצה. תגיד לי רשימה כתובה, ואני אכניס לכאן גם את עובדי משרד הפנים.
<אלעזר שטרן:>
סגן השר לשירותי דת, הרב אלי בן דהן - - -
<סגן השר לשירותי דת הרב אלי בן דהן:>
לא, היא לא מסובכת, אני רק - - -. צריך לתת את הדעת על זה.
<אלעזר שטרן:>
אוקיי, אנחנו נמצא דרך, נתחייב שנמצא לזה פתרון כדי שיהיה ברור שזאת הכוונה שלנו. הכוונה היא סך הכול אותו דבר.

<היו"ר דוד רותם:>
טוב. אז אני מקווה שהכוונה היא שגם רב ישוב יכול לגייר.

<אלעזר שטרן:>
נכון.

<היו"ר דוד רותם:>
טוב מאוד.

<איגי פז:>
אם אפשר להתייחס גם לאחת ההגדרות שעלו פה, הגדרת הרב הראשי. אנחנו חושבים שהגדרה של הרב הראשי לאו דווקא צריכה להיות נשיא בית הדין הרבני הגדול, אלא הרב הראשי שתקבע הממשלה. היום הרב יצחק יוסף מונה בגלל החלטת ממשלה. נכון סגן השר לשירותי דת, הרב אלי בן דהן?

<סגן השר לשירותי דת הרב אלי בן דהן:>
כן.

<איגי פז:>
ובעצם פה זה נותן את שיקול הדעת לממשלה להחליט מי מבין הרבנים הראשיים כיום היא רוצה למנות אותו בתור אחראי לצורך העניין הזה, וזה גם המצב היום.

<שמעון יעקבי:>
זה לא כל כך מדויק. נכון שהממשלה מינתה את נשיא בית הדין הרבני הגדול לעסוק בעניין, אבל עדיין עולה שאלה פרשנית, גם ללא החלטת הממשלה, מיהו ראש העדה הדתית היהודית בהתאם לפקודת ההמרה.
<היו"ר דוד רותם:>
אף אחד לא.

<שמעון יעקבי:>
לא, זה לא נכון.

<היו"ר דוד רותם:>
המזל הוא שהעדה היהודית אין לה ראש עדה.

<שמעון יעקבי:>
לא, זה לא נכון.
<קריאה:>
בפסיקת בג"ץ - - -
<שמעון יעקבי:>
יש פסק דין של השופט חשין שמסביר מיהו ראש העדה הדתית. הוא מסביר שם שראש העדה הדתית הוא זה שמשמש כנשיא הערכאה העליונה של העדה הדתית. ממילא, גם ללא מינוי של הממשלה, ראש העדה - - -

<היו"ר דוד רותם:>
אז אם כך זה השופט אהרון ברק או היום השופט - - -
<שמעון יעקבי:>
לא, לא, השופט אהרון ברק כתב בפסק דין אחר שהעדה הדתית זה כל מה שקשור לענייני נישואין וגירושין, אז ככה שאי אפשר להפנות לשופט אהרון ברק לעניין הזה. אבל כך בית המשפט העליון פסק, שראש העדה הדתית הוא הרב הראשי שמכהן בתפקיד נשיא בית הדין הרבני הגדול.
<רוני נויבואר:>
אדוני, אנחנו רוצים לומר שאנחנו רואים יתרונות במצב הקיים, שהרב יצחק יוסף, לצורך העניין, כרגע, שהוא הרב ספציפית, שנקבע לפי החלטת ממשלה. יש בזה מן ההיגיון. אנחנו מבקשים להשאיר את זה להחלטת הממשלה כל עוד יש - - -

<איגי פז:>
הרי המצב היום שהרבנים מתחלפים אחרי חמש שנים בתפקידם. אחרי חמש שנים הרב יצחק יוסף יעבור להיות נשיא המועצה. האם הוא עדיין יהיה בראש - - -
<שמעון יעקבי:>
התשובה היא לא. התשובה היא שזה יעבור למי - - - בתפקיד נשיא בית הדין הרבני הגדול. 

<רוני נויבואר:>
לא. לא בהכרח, אדוני. אין מתאם. אין מתאם, אדוני. הממשלה מחליטה.

<אלעזר שטרן:>
סגן השר לשירותי דת, הרב אלי בן דהן, תחליט.

<אלעזר שטרן - הלשכה המשפטית:>
רגע, לא הבנתי, העמדה שלכם היא - - -

<רוני נויבואר:>
הממשלה מבקשת שהממשלה היא זו שתמנה בין שני, היא זו - - - 

<סגן השר לשירותי דת הרב אלי בן דהן:>
מה, את רוצה שבכל פעם הממשלה תמנה?

<רוני נויבואר:>
יש החלטת ממשלה שהיא קובעת.
<איגי פז:>
זה גם המצב היום.

<רוני נויבואר:>
וגם כמה שאנחנו הבנו, גם המצב הקודם היה, קודם לכהונת הרבנים המכהנים, זה המצב הקודם גם לעניין הרבנים הקודמים, שהרב שלמה עמאר - - -
<קריאה:>
גם הרב שלמה עמאר - - -

<קריאות:>
- - -

<איגי פז:>
- - -

<שמעון יעקבי:>
גם זה לא נכון. גם זה לא נכון.

<היו"ר דוד רותם:>
לא, לא, לא, לא. בפעם הקודמת הייתה הוראת שעה של תיקון בחוק, שהם לא יצטרכו אחרי חמש שנים להחליף, אלא הם יחליטו ביניהם על הסמכויות.
<סגן השר לשירותי דת הרב אלי בן דהן:>
נכון.

<רוני נויבואר:>
כן, ואז זה היה הרב שלמה עמאר.

<היו"ר דוד רותם:>
זאת הייתה טעות נוראית.

<סגן השר לשירותי דת הרב אלי בן דהן:>
זה דגם דניאל פרידמן.

<רוני נויבואר:>
ממש מן החכמה להשאיר את זה - - -

<היו"ר דוד רותם:>
זה לא היה דניאל פרידמן. זאת הייתה הצעת חוק פרטית של - - -

<אלעזר שטרן - הלשכה המשפטית:>
עורכת הדין רוני נויבואר, ההצעה שלכם היא שיהיה כתוב הרב הראשי שהממשלה תקבע?

<רוני נויבואר:>
שהממשלה תמנה. כן.

<שמעון יעקבי:>
רבותיי, עוד עובדה רלוונטית: בתקופה שקדמה לרבנים הראשיים הקודמים, בתקופת הרב אליהו בקשי דורון והרב ישראל מאיר לאו, מי שכיהן בתפקיד נשיא בית הדין הרבני הגדול הוא היה האחראי על הגיור.

<סגן השר לשירותי דת הרב אלי בן דהן:>
זה נכון.

<שמעון יעקבי:>
זה לא היה עניין פרסונלי, זה היה עניין שנובע מהתפקיד, מהכהונה. גם כיום אני חושב שזאת הדרך הנכונה, ואי אפשר לכוון את הדברים בהתאם לאישיות - - -
<מולי יסלזון:>
אבל זה נבע כי הכול היה שם. צריך להגיד. בינתיים, עברו כמה שנים ומערך הגיור נכנס להחלטות ממשלה ולמשרד ראש הממשלה, וכבר לא תחת בתי הדין הרבניים. ממילא, השתנו הרבה דברים מאז. לקחת את זה כתקדים - - -
<שמעון יעקבי:>
לא, אבל זה לא משנה פשוט.
<מולי יסלזון:>
היו החלטות ממשלה. החלטות ממשלה הגדירו את הרב הראשי לכשהוא.

<שמעון יעקבי:>
נשיא בית הדין הרבני איננו אחראי על מערך הגיור.
<שמעון יעקבי:>
אבל זה לא משנה - - -

<מולי יסלזון:>
הייתה החלטת ממשלה שהראשון לציון עם שמו; ברגע שהוקם מערך הגיור על פי החלטת ממשלה – 3155, ב-2008 – שם הוגדרו סמכויותיו, מה שתיכף אני אדבר גם חסר פה. על פי אותן החלטות ממשלה, הגדירו מי עומד בראש מערך הגיור, ושם הגדירו את הרב הראשי בלי קשר למה שהיה לפני כן. לפני כן הייתה פרשה אחרת, עברנו פרשה.
<שמעון יעקבי:>
החלטות הממשלה, כבודן במקומן מונח. זה לא משנה את הפרשנות המשפטית של ראש העדה הדתית, שזה מונח שקיים בחוק ראשי.
<איגי פז:>
וראש העדה הדתית, נקבע בפסק דין שזה לא נשיא בית הדין הרבני הגדול, נקבע שזה הרבנים הראשיים. תראה פסק דין פסרו.

<שמעון יעקבי:>
לא, אני לא מסכים איתך. הייחוס - - - פסרו, הייחוס שם הוא למי שמכהן בתפקיד נשיא בית הדין הרבני הגדול.

<איגי פז:>
אז זה לא - - -

<רוני נויבואר:>
אנחנו לא חושבים שהמציע בא לשנות את המצב הקיים לכיוון הזה.

<היו"ר דוד רותם:>
טוב, חבר הכנסת אלעזר שטרן, אתה רוצה להמשיך?

אם תגיעו להסכמות – תגיעו; אם לא תגיעו, אז - - -

<אלעזר שטרן:>
אוקיי. בסדר. סגן השר לשירותי דת, הרב אלי בן דהן, רשמנו את הנקודה.

<רינה נשר:>
גם לגבי הגדרת תושב, זר השימוש במונח תושב זר. הוא שימוש שלא מוכר באף. לכן הצענו, זה צריך להיות נתין זר או אזרח זר, אבל לא, אנחנו לא בודקים - - -

<אלעזר שטרן:>
אין לנו בעיה. בסדר? אז כשיהיה כתוב תגידו אם נתין או תושב, מה שצריך.

<רינה נשר:>
אוקיי, נמתין - - -

<סגן השר לשירותי דת הרב אלי בן דהן:>
רגע, את ממשרד הפנים?

<רינה נשר:>
כן.

<סגן השר לשירותי דת הרב אלי בן דהן:>
סליחה. מה את מציעה?

<רינה נשר:>
הצענו שבמקום תושב זר, מכיוון שאנחנו לא בודקים זיקת תושבות אלא זה צריך להיות או נתין זר, שזה המונח שנמצא בכללים - - - לגיור או אזרח זר.
<אלעזר שטרן:>
מה שתרצו.

<סגן השר לשירותי דת הרב אלי בן דהן:>
מה?

<אלעזר שטרן:>
אין לי בעיה.

<סגן השר לשירותי דת הרב אלי בן דהן:>
אני גם חושב. זו הערה נכונה.

<אלעזר שטרן:>
לזה התכוונו.

<רינה נשר:>
ברור לי, אבל לכן - - -

<אלעזר שטרן:>
התכוונו שלא אנחנו, לא רב עיר יקבע מי בסוף - - - את החוק.

<רינה נשר:>
- - - שזה מקובל, והיה חשוב לנו לדייק.

<אלעזר שטרן:>
אוקיי.

<היו"ר דוד רותם:>
טוב.

<אלעזר שטרן:>
בסדר גמור.

מערך הגיור הממלכתי – 2. (א) "השר לשירותי דת יקים במשרד לשירותי דת מערך גיור ממלכתי (להלן – מערך הגיור), שבראשה יעמוד ראש מערך הגיור".

<סגן השר לשירותי דת הרב אלי בן דהן:>
צריך להיות "בראשו", לא? "מערך" זאת מילת זכר.

<אלעזר שטרן - הלשכה המשפטית:>
נכון. נכון. "בראשו".
<אלעזר שטרן:>
כן.

(ב) "תפקידי מערך הגיור הם:

(1) טיפול שוטף בתיקי גיור, ובכלל זה הענקת שירותי מילה, טבילה והכשרה לגיור למתגיירים;
(2) מתן כל שירות אחר הנדרש למתגייר לצורך גיורו;
(3) הנפקת תעודת אישור לפי סעיף 2(2) לפקודת העדה הדתית (המרה);
(4) גביית אגרות".

<מולי יסלזון:>
עצור, אדוני היושב ראש, בבקשה.
<היו"ר דוד רותם:>
כן.

<מולי יסלזון:>
אני רוצה רגע לחזור לגבי הנושא של מערך הגיור: החלטת הממשלה, לכשייסדה את מערך הגיור, הגדירה שני דברים: תפקידו של ראש מערך הגיור, שהוגדר על פי החלטת ממשלה - - -

<סגן השר לשירותי דת הרב אלי בן דהן:>
רגע, זה בסעיף 3.

<מולי יסלזון:>
כן, אבל הוא גם לא הופיע בהגדרות, וכיוון שמדברים על המערך ממילא הוא מוזכר פה רשמית, ולא ברור פה, וגם מתוך העניין הזה האם יש לו תפקיד אדמיניסטרטיבי בלבד, כשבמערך הגיור היום יש שני תפקידים: יש ראש מערך גיור שלא מאויש, וראש אגף גיור, שאני ממלא את התפקיד היום. האם מדובר פה על כפל תפקידים? עוד אישיות אדמיניסטרטיבית? או האם מדובר פה על סמכות כפי שהגדירה החלטת הממשלה לגבי הגדרת ראש מערך הגיור: "ראש מערך הגיור אשר יפעיל ויכוון את כלל המערכות המטפלות במתגייר, החל בתכנית הלימודים במכונים השונים, וכלה במדיניות בתי הדין המיוחדים לגיור, יהווה סמכות הלכתית תחת הנחייתו של הראשון לציון - - -". בזמנו הממשלה התייחסה למה שהיא החליטה, שזאת הגדרה - - -
<היו"ר דוד רותם:>
אתה הפכת להיות לאישיות הלכתית?
<מולי יסלזון:>
לא, לא, ממש לא. זה מוגדר הפוך.
<סגן השר לשירותי דת הרב אלי בן דהן:>
לא, זה לא הוא. זו הגדרה של ראש מערך הגיור, הוא לא ראש האגף. לא, לא, הוא ראש אגף, לפני - - -. לא, הוא ראש אגף.

<מולי יסלזון:>
הגדרתו של ראש המערך – איני דיין ואיני בן דיין. איש מינהל, עובד תחת חסותו של המשרד לשירותי דת. רק אני אומר, היות ומדובר על החלטות הממשלה, וככה אנחנו פועלים היום. כרגע אין ראש מערך גיור, הדבר נמצא כרגע בוועדת איתור, אבל תפקידו הוגדר. מי שקו תפקידו הוגדר והוא נעדר מפה, גם תפקיד מערך הגיור עצמו, וגם שם פירטה החלטת הממשלה, כבוד היושב ראש: "מערך הגיור יהיה אחראי לנושאים המפורטים: בתי דין מיוחדים לגיור, הכשרת מתגיירים - - -"; נאמר בפירוש מי ומה: הסברה, מידע, פרסום, גיוס, משימות מיוחדות, גיורים בצה"ל ופניות ציבור. התקציב שאנחנו מקבלים היום על בסיס החלטות ממשלה הוא תקציב שמגיע ממשרד האוצר לטובת הפעילויות שכתובות בהחלטות הממשלה. אם הדברים האלה היו מפורטים, והם שונים ממה שהיה בהחלטת הממשלה ב-2008, אז אני מבקש להבין איך אותה מערכת שאנחנו היום מופקדים עליה בחסות מדינת ישראל ממשיכה לתפקד, כי ודאי לכולם שהחוק הזה לא בא לכרסם במעמד מערך הגיור. מדובר פה על תוספת מבורכת של הגדלת האפשרויות לאנשים להתגייר. בה במידה ומערך הגיור, אז לפחות לא יגרע ממה שהיה. אני כמובן רוצה לראות, לאור הנתונים שעברו בשנים האחרונות גם להיטיב את מעמדו. אבל מה שכרגע מוגדר בחוק חסר מן הספר.
<היו"ר דוד רותם:>
טוב. אפשר, חבר הכנסת אלעזר שטרן, לתקן את זה – בהתאם להחלטות הממשלה?

<אלעזר שטרן:>
להוסיף - -

<היו"ר דוד רותם:>
כן, להוסיף.

<אלעזר שטרן:>
- - את המשפט?

<היו"ר דוד רותם:>
את הסמכויות האלה.

<סגן השר לשירותי דת הרב אלי בן דהן:>
את כל הסמכויות בהתאם להחלטות הממשלה.
<היו"ר דוד רותם:>
את כל - - -

<מולי יסלזון:>
גם של ראש מערך הגיור וגם של התפקידים.

<היו"ר דוד רותם:>
כן.

<אלעזר שטרן:>
אני חושב שבהתאם להחלטות הממשלה אפשר להוסיף את המשפטים.

<היו"ר דוד רותם:>
לא, לא את המילים האלה, אלא את התוכן.

<מולי יסלזון:>
התוכן נוגע בשתי נקודות, חבר הכנסת אלעזר שטרן.

<היו"ר דוד רותם:>
- - - אני רוצה להוסיף את התוכן של הדברים. מה שהחליטה הממשלה אני אוסיף לחוק.

<אלעזר שטרן:>
אני צריך לראות את זה - - -

<מולי יסלזון:>
בסדר, אני מוכן להסביר עוד פעם: המציאות כמו שהיא פועלת היום, אנחנו פועלים מכוח החלטת ממשלה - - -

<היו"ר דוד רותם:>
אל תסביר. אתה לא מבין, חבר הכנסת אלעזר שטרן לא מבין, רק אם אתה נותן לו את זה כתוב. הוא רוצה לראות את - - -

<מולי יסלזון:>
אני אכתוב את זה, וזה כתוב.

<היו"ר דוד רותם:>
טוב, אז תעביר לו את הכתוב.

<מולי יסלזון:>
כבר הועבר.

<רבקה שפירא:>
אני רוצה להעיר עוד משהו.

<היו"ר דוד רותם:>
כן.

<רבקה שפירא:>
יש כאן חשש שברגע - - - את תפקידי מערך הגיור זה יכול להשתמע כאילו זה המסלול לגיור ואין אחר בלעדיו. ולכן - - -
<היו"ר דוד רותם:>
אבל זה נכון כמציאות.

<רבקה שפירא:>
זה לא נכון כמציאות מכיוון שיש גיורים לצורך רישום שמתקיימים והם כוללים את כל הדברים שכתובים פה: הענקת שירותי מילה, טבילה והכשרה לגיור למתגיירים. זה קיים היום. ולכן מה שאנחנו מבקשים שיתווסף סעיף קטן (ג) שיאמר שאין בסעיפים 2(ב)(1) ו-(2) כדי לפגוע במערך גיור הניתן שלא על פי חוק זה.
<היו"ר דוד רותם:>
בואו נאמר, מערך גיור שלא על פי חוק זה, מבחינתי הוא לא מערך גיור.

<רבקה שפירא:>
אבל הוא קיים היום, והוא מוכר על פי פסיקת בית המשפט.

<היו"ר דוד רותם:>
קיים, קיים, אז מה אתם רוצים? הוא לא קיים. הוא לא קיים היום. היום אתם הולכים לבתי משפט כדי לקבל פסק דין הצהרתי. זה מה שקיים.
<סגן השר לשירותי דת הרב אלי בן דהן:>
נכון.

<היו"ר דוד רותם:>
אז תמשיכו ללכת לבתי המשפט.

<רבקה שפירא:>
זו בעיה מאוד גדולה. אני רוצה לפנות לחבר הכנסת אלעזר שטרן בעניין הזה: ברגע שאתה מגדיר פה את תפקידי מערך הגיור, אתה יוצר מצב כאילו זה הגיור ואין בלתו. עכשיו יבואו ויגידו: יש חקיקה, אתם לא יכולים לגייר יותר. נגמר. יש חקיקה.

<איגי פז:>
אבל זה גם המצב כיום.

<קריאה:>
צודק.

<רבקה שפירא:>
לא נכון. המצב כיום שיש הכרה בהליכי הגיור האלה, ומשרד הפנים רושם את האנשים האלה כיהודים. על מה אתם מדברים?
<היו"ר דוד רותם:>
איך רושם משרד הפנים? על פי פסק דין של בית משפט.

<רבקה שפירא:>
נכון.

<היו"ר דוד רותם:>
אתם פונים לבתי משפט.

<רבקה שפירא:>
אבל יש היום הכרה דה-פקטו של מדינת ישראל בהליכי הגיור האלה, ולכן חשוב שתהיה כאן פסקה שתבוא ותאמר שהסעיף הזה לא מתכוון לפגוע בגיור שמתקיים שלא על פי חוק זה, שלא על פי הפקודה.

<אורית סטרוק:>
מה פתאום? מה פתאום?

<רבקה שפירא:>
זה גיור שמתקדם. החוק הזה לא רוצה לפגוע אבל הוא חייב להגיד את זה, אחרת תבוא פרשנות שתאמר שזה נגמר. זה מאוד בעייתי. יש היום פסיקה חד משמעית. הפסיקה יכולה להסתבך עם החוק הזה. אתם לא רוצים לשנות את זה. זו לא המטרה של המציע. ואתם חייבים לומר את זה באופן מפורש בסעיף הזה.
<היו"ר דוד רותם:>
המציע – איזו מטרה? מה המטרה של המציע?

<אורית סטרוק:>
זה מאוד בעייתי להכניס את המשפט שאת רוצה שנכניס. זה מאוד בעייתי.

<רבקה שפירא:>
למה? אני לא רואה פה שום בעיה. כבר היום, המצב הקיים היום שיש גיור לצורך מעמד אישי ויש גיור לצורך רישום. זה המצב.

<אורית סטרוק:>
לא בחקיקה, סליחה - - -
<אלעזר שטרן:>
תראה, אני לא רוצה להכניס. אנחנו לא באנו לפה לפתור את הכול, ומצד שני יש לנו הסכמה שבמה שקיים היום זה לא פוגע. אני חושב שצריך למצוא איזושהי - - -
<קריאה:>
עד היום אין גיור - - -

<אלעזר שטרן:>
נכון. זה מה - - -

<אלעזר שטרן - הלשכה המשפטית:>
חבר הכנסת אלעזר שטרן, סעיף 14 שהכנסנו פותר את כל הבעיה ולכן לא צריך לכתוב את הדבר הזה בכל סעיף וסעיף. סעיף 14 שהוספת כותב את זה במפורש. לא צריך.

<אורית סטרוק:>
- - - הכנסת לא הכירה בדברים האלה, - - - שעכשיו היא תכיר. אין סיבה.

<רוני נויבואר:>
סעיף 14 – אנחנו חשבנו שהוא עונה על הצורך.
<אלעזר שטרן - הלשכה המשפטית:>
כן, עונה על הצורך, ולא צריך לכתוב את זה בכל סעיף וסעיף.

<אלעזר שטרן:>
שהוא עונה על הצורך - - -
<קריאה:>
עונה על הצורך הזה שזה רק נקודת - - -

<קריאה:>
- - -
<רבקה שפירא:>
זה לא עונה על הצורך מכיוון שבסעיף 14 אנחנו מדברים על הזכות לגיור - - - לבצע גיורים. זה לא עונה על - - -
<היו"ר דוד רותם:>
זה לא עונה על הצורך? אז בית המשפט יצטרך לפרש אם זה עונה או לא עונה.
<רוני נויבואר:>
אז אנחנו נדבר על זה בנוסח של סעיף 14 אם - - -

<אלעזר שטרן:>
בדיוק. כשנגיע - - -

<רוני נויבואר:>
קחי את סעיף 14, זו הייתה הכוונה.

<רבקה שפירא:>
ואז מה? תחזירי אותנו לסעיף 2 ותגידי שזה לא התכוון - - -
<רוני נויבואר:>
לא, זה לא קשור לתפקידי מערך הגיור.

<רבקה שפירא:>
זה קשור, מכיוון שאם יש לך חקיקה ראשית - - -

<רני נויבואר:>
לא, תפקידי מערך הגיור לא באו לומר שלא יכול להיות גיור במסלולים אחרים. כל המערך - - -

<רבקה שפירא:>
- - - רק אומרים - - -

<רוני נויבואר:>
שנייה. לא, בחוק שאת - - - התפקידים הממשלתיים את לא מתכוונת למהות. במהות את מתעסקת במהות. זה לא סעיף מהות מבחינתך. זה שיש מערך גיור שמוקם, שהוא מערך מינהלי, שאמור לקום לפי חוק ולא לפי החלטת ממשלה, זה הסעיף שדן בו. הסעיף שחשבו לתת מענה למה שאת מעלה זה סעיף - - -. אם הוא לא מחודד, אם הוא לא מנוסח טוב, אז נדבר בו. בזה את צודקת. - - - החישוב.

<סגן השר לשירותי דת הרב אלי בן דהן:>
תתווכחי שם. בדיוק.

<רוני נויבואר:>
יכול להיות שהוא לא צריך להיות בסעיף 14, דרך אגב. יכול להיות שהוא צריך להיות למעלה יותר. זה גם יכול להיות.

<אלעזר שטרן:>
סליחה, - - - היא, אין לנו שאלה של מהות. אנחנו לא באנו לפתור פה, לא לחזק ולא להחליש, כמו שכבר נאמר כאן.

<רבקה שפירא:>
זה מחליש.

<אלעזר שטרן:>
אוקיי, זו פרשנות אחת שזה מחליש. זו פרשנות אחרת או כמה שזה לא מחליש. אנחנו נברר את השאלה המשפטית הזאת, כפוף לאותם דברים.
<סגן השר לשירותי דת הרב אלי בן דהן:>
אבל בוודאי זה לא נוגע לסעיף הזה כאן. פה הסעיף הוא סעיף שעוסק במינהל.

<היו"ר דוד רותם:>
טוב, רבותיי, אני לא מבין, מה אתם רוצים?

<סגן השר לשירותי דת הרב אלי בן דהן:>
אנחנו רוצים להכניס את תפקיד מערך הגיור כמו שהממשלה הגדירה.
<היו"ר דוד רותם:>
בסדר. אוקיי.

<סגן השר לשירותי דת הרב אלי בן דהן:>
אם חבר הכנסת אלעזר שטרן מסכים – כן; אם לא – אז זה נשאר בוויכוח.

<היו"ר דוד רותם:>
לא יישאר בוויכוח, אנחנו נכניס את זה. חבר הכנסת אלעזר שטרן מסכים שזה ייכנס נורמלי.

<אלעזר שטרן:>
אני אסתכל על המשמעויות האלה - - -

<היו"ר דוד רותם:>
בדיוק. הוא יסתכל ויראה מה זה.

<רבקה שפירא:>
זה דורש בירור.

<אלעזר שטרן:>
הממשלה החליטה גם את זה וגם את זה. ונכון לאמירה של מזכיר הממשלה, יש הבדל בין תקנות לבין חוק - - -. ואני אומר כאן ועכשיו: מנסה להגיע בעניין הזה להסכמות.
<היו"ר דוד רותם:>
טוב. הלאה. חבר הכנסת אלעזר שטרן, תמשיך.

<אלעזר שטרן:>
ראש מערך הגיור – 3. (א) "כשיר להתמנות לראש מערך הגיור מי שמתקיים בו אחד מאלה:
(1) הוא כשיר להתמנות כדיין לפי חוק הדיינים, התשט"ו–1955 (להלן – חוק הדיינים);
(2) הוא כשיר להתמנות כרב עיר. 
(ב) (1) ראש מערך הגיור יתמנה על ידי הממשלה לפי הוראות סעיף 23 לחוק שירות המדינה (מינויים), התשי"ט–1959, לפי המלצת ועדה לאיתור ראש מערך הגיור.
(2) ואלה חברי הוועדה לאיתור ראש מערך הגיור":
<שמעון יעקבי:>
אפשר להעיר?

<היו"ר דוד רותם:>
כן, מה אתה רוצה? רק מי שכשיר להתמנות כדיין גיור?

<שמעון יעקבי:>
כן.

<היו"ר דוד רותם:>
אני הופך אותו לכשיר להתמנות לדיין גיור עכשיו.
<שמעון יעקבי:>
בסדר.

<איגי פז:>
אנחנו רוצים דרישה שראש מערך הגיור יהיה עובד מדינה. שזה יהיה רשום בחוק.

<סגן השר לשירותי דת הרב אלי בן דהן:>
זה ודאי. 

<היו"ר דוד רותם:>
הבנתי.

<סגן השר לשירותי דת הרב אלי בן דהן:>
אין ספק.

<אלעזר שטרן - הלשכה המשפטית:>
רגע, יש הסכמה על קבלה של ההערה של עורך הדין, הרב שמעון יעקובי?

<היו"ר דוד רותם:>
לא - - - 

<סגן השר לשירותי דת הרב אלי בן דהן:>
רגע, אני לא הבנתי אותו. מה רע - - -

<שמעון יעקבי:>
הרי קודם דיבר מר מולי יסלזון על הסמכויות לראש מערך הגיור, ועדיין יש לדון מה היקף סמכויותיו. היות ואנחנו מדברים פה לא על תפקיד אדמיניסטרטיבי גרידא, אלא תפקיד שיוחד לנושא הגיור, ויש לו השלכות רוחב מעבר לניהול שוטף, נראה לי שהדרך הנכונה היא שראש מערך הגיור עצמו יהיה כשיר להתמנות לדיין גיור. יותר נכון הייתי אומר שראש מערך הגיור יתמנה מתוך דייני הגיור, שיעמוד - - -
<היו"ר דוד רותם:>
לא, בוא נאמר ככה: הם עסוקים מדי, דייני הגיור, הם לא מספיקים לגייר, אז איך אני יכול לתת להם עוד תפקיד?

<שמעון יעקבי:>
לא, יהיה עוד תקן. יהיה עוד תקן. נראה לי שבדרך הזאת גם הסמכות שלו, האוטוריטה שלו, לטובת המתגיירים תהיה יותר גדולה מאשר ניהול גרידא. ניהול גרידא – אפשר להסתפק כמובן גם במי שאין לו את הכישורים האלה, אבל נראה לי שזאת טובת מערך הגיור.

<שולי מועלם-רפאלי:>
אני חושבת שזה דבר מאוד נכון. אני לא יודעת, חבר הכנסת אלעזר שטרן, זה לא נראה לך הגיוני שראש מערך הגיור יהיה דיין גיור בעצמו? בדברים הרבה יותר פשוטים אנחנו דורשים שהוא יבוא מעולם התוכן הזה.
<שאול פרבר:>
יהיה דיין גיור.

<היו"ר דוד רותם:>
מה?

<שאול פרבר:>
באופן אוטומטי הוא דיין גיור, לצורך ההגדרות בהמשך. אבל מה שכן זה, אני חושב שאנחנו צריכים לדרוש כאן כושר אדמיניסטרטיבי. כאילו אולי תואר אקדמי או משהו שבעצם מאפשר לו - - -

<איגי פז:>
השאלה היא בסופו של דבר מה מהות תפקידו של ראש מערך הגיור.
<שאול פרבר:>
זה בדיוק. אני מסכים עם עורך הדין הרב שמעון יעקובי שזה תלוי, אבל אנחנו חולקים על מה תהיה הסמכות של בן האדם הזה.

<איגי פז:>
אם הסמכות שלו היא סמכות טכנית אז אנחנו נדרוש כשירויות בתחום הניהול, - -
<שאול פרבר:>
לא טכנית – מינהלית. 
<איגי פז:>
- - ואם הסמכות שלו היא סמכות מהותית אז אנחנו נצטרך לדרוש כשירויות שהן לפחות כמו כשירות של דיין גיור.
<עדי שטיין:>
אני רק רוצה לציין ש-70% מהמתגיירים הן בעצם מתגיירות, והמצב הזה מייצר קריטריונים שראש מערך הגיור הוא רק גבר. לא יתאפשר לעולם מצב שתהיה ראש מערך גיור שהיא אישה.

<היו"ר דוד רותם:>
אוקיי.

<עדי שטיין:>
מה עם טוענת רבנית לצורך עניין זה או מישהי - - -

<היו"ר דוד רותם:>
לא תהיה דיינת גיור שהיא טוענת רבנית, ולא יהיה מנהל - - -
<עדי שטיין:>
אבל בראש המערך לא חייב שיהיה דיין. זה בדיוק הדיון.

<היו"ר דוד רותם:>
בסדר. טוב. 

<סגן השר לשירותי דת הרב אלי בן דהן:>
כשאני נכנסתי לתפקידי אז מצאתי שהיה מכרז לראש מערך הגיור בדצמבר 2012. אני חשבתי שיש מקום להרחיב את מספר המועמדים לתפקיד, ונציבות שירות המדינה עמדה בצורה חד משמעית ואמרה שהדרישות לתפקיד ראש מערך הגיור תהיינה לא פחות מכושר לרב עיר.

<מולי יסלזון:>
או דיין או רב עיר.

<סגן השר לשירותי דת הרב אלי בן דהן:>
כמובן, בוודאי ובוודאי כושר לדיינות. זה אומר, ואני קיבלתי את העמדה הזאת. הסבירו לי אותה ואני מקבל אותה. זאת אומרת, אני רוצה שהדברים יהיו ברורים. כי הפונקציה המנהלתית של מערך הגיור קיימת, וזה ראש אגף הגיור. ראש מערך הגיור יש לו פונקציה אחרת לגמרי. גם בואו נראה את ההיסטוריה: בשמונה השנים או בתשע השנים שכיהן הרב חיים דרוקמן הוא לא התעסק במינהל. תפקידו היה לקבוע את מדיניות הגיור.
<שאול פרבר:>
אבל כיום אנחנו לא שומרים על הקיים. אנחנו באים - - - 
<סגן השר לשירותי דת הרב אלי בן דהן:>
רגע, רגע, אני לא יודע מה. אתה לא שומר, אתה לא שומר. אני - - - 

<שולי מועלם-רפאלי:>
לגבי מינהלי, אז אומר לך סגן השר לשירותי דת, הרב אלי בן דהן, שהמינהלי קיים. אם לי אומר סגן השר לשירותי דת, הרב אלי בן דהן, קיים, משהו - - - צריך להיות משמעותי.

<סגן השר לשירותי דת הרב אלי בן דהן:>
רגע, הרב שאול פרבר, תני לי רק להסביר, עם כל הכבוד. אני מכבד את מה שאתה אומר, אבל אני קודם כל מספר לכם את המציאות הקיימת היום כפי שקבע אותה נציב שירות המדינה. זאת המדיניות. זה מה שהנציב קבע, שראש מערך הגיור יהיה איש הלכתי, ולכן הדרישה היא לא פחות מכושר לרב עיר, וכמובן, קל וחומר, כושר לדיינות. אי אפשר להוריד אותו, עכשיו להפוך אותו לפקיד קטן או פקיד גדול. כי כפי שאמרתי, התפקיד המינהלי קיים, זו פונקציה שקיימת. אנחנו לא באים להוסיף עוד איש מינהל על איש המינהל הקיים, אנחנו באים לקבוע מישהו שיהווה כפי שהחלטת הממשלה קבעה. אפשר להגיד: לא רוצים את זה. בואו נתווכח על זה, אבל זה המצב. אחרת, אין צורך בתפקיד הזה.

<שאול פרבר:>
אני מסכים איתך - - -

<סגן השר לשירותי דת הרב אלי בן דהן:>
אז זה הוויכוח. אפשר להגיד לא רוצה אבל - - - זה קיים.

<שולי מועלם-רפאלי:>
ואני רוצה לענות לך רק על העניין של נשים: כמי שעכשיו הגישה, ועוד חברי כנסת, גם חבר הכנסת אלעזר שטרן, הגשנו הצעות חוק לגבי אישה כמנכ"לית לבתי הדין הרבניים – זה לא התפקיד שאנחנו מדברים עליו פה. ראש מערך הגיור הזה שמדובר עליו פה זה לא מי שמנהל את המערך, זה הניהול האדמיניסטרטיבי - - -

<עדי שטיין:>
השאלה אבל אם במערך המינהלי שסגן השר לשירותי דת, הרב אלי בן דהן, מדבר עליו, שם יכולה להתמנות אישה? זה - - -
<שולי מועלם-רפאלי:>
כן, כי זה המערך המינהלי. כמו שעשינו עכשיו את השינוי, לפחות בהצעת החוק שלנו, שלמנכ"ל בתי הדין הרבניים יכולה להתמנות אישה, אז אין בעיה עם זה. אבל זו לא המהות של מה שאנחנו דנים עליו פה.
<אלעזר שטרן:>
אני לא חושב שיש מה לדבר. אני חושב שמה שאמר סגן השר לשירותי דת, הרב אלי בן דהן, וגם במקרה הזה מה שאמר עורך הדין, הרב שמעון יעקובי, על הכישורים שלו להיות דיין גיור, אני מקבל את זה, ולכן נוסיף את העניין הזה.

<מולי יסלזון:>
אבל הוא רצה מתוך המערכת. זה - - -

<אלעזר שטרן:>
לא אמרנו מתוך המערכת. מתוך המערכת זה לא קשור.

<שמעון יעקבי:>
זה לא משנה. זה לא קשור

<מולי יסלזון:>
זה מה שיש היום, רב עיר או כושר לדיינים.

<אלעזר שטרן:>
סליחה, מתוך המערכת זה לא קשור. מי שכשיר - - -

<מולי יסלזון:>
בסדר, אבל זה מה שהוא רצה.

<שמעון יעקבי:>
מר מולי יסלזון, מינויו לדיין גיור ומינויו לראש מערך הגיור יכולים לבוא כאחד. לא זאת הבעיה. לא זאת הבעיה, אבל שיהיה ברור שיש לו את הכישורים. הוא צריך לנהל את המערכת המורכבת הזו, הוא לא יהיה פחות מדיין גיור.
<רוני נויבואר:>
אנחנו רוצים לחדד: כשאנחנו כותבים תפקידים בחקיקה – יתקן אותי היועץ המשפטי של הוועדה אם אני טועה – אנחנו בדרך כלל לא כותבים כשירויות ניהול, כי אנחנו מניחים שמי שעומד בראש הנציבות יודע לכתוב ששם דרוש עוד איזה עשרה כישורים. אז לכן כשירויות ניהול, אנחנו בדרך כלל פשוט לא כותבים. מה שאנחנו כותבים זה מה שהוא must, ואולי הוא לא טריוויאלי.

<מולי יסלזון:>
כן, אבל זה שהוא מהווה סמכות הלכתית זה must, - -

<רוני נויבואר:>
וזה הדיון כרגע.

<מולי יסלזון:>
- - וזה ממש לא טריוויאלי.

<רוני נויבואר:>
זה הדיון כרגע.

<מולי יסלזון:>
בסדר.

<היו"ר דוד רותם:>
איזו סמכות הלכתית?

<מולי יסלזון:>
ראש מערך הגיור מהווה סמכות הלכתית.

<רוני נויבואר:>
שיש לו ידע.

<היו"ר דוד רותם:>
מי זה?

<מולי יסלזון:>
"מי זה"? מי שיוגדר.

<סגן השר לשירותי דת הרב אלי בן דהן:>
את זה הממשלה החליטה. מה לעשות.

<היו"ר דוד רותם:>
מה כתוב בהחלטת הממשלה?

<מולי יסלזון:>
ויהווה סמכות הלכתית תחת הנחייתו של הראשון לציון.

אני רוצה להסביר רגע ולחדד, ברשותך, היושב ראש: כראש אגף הגיור אני מנהל מערכת היום עם עוד הרבה עוזרים: 29 דיינים, שמרכיבים עוד 13 הרכבים באזרחות ועדו שלושה בצבא. זה בדית דין שמתנהל לפי ההלכה. השאלות שעולות שם הן שאלות שעוסקות בדיני נפשות של אנשים. שאלה של סמכות הלכתית היא לא שאלה שמופנית אליי. אני לא סמכות הלכתית, אני סמכות מינהלית. אני צריך לנהל את המערך הזה בצד המינהלי.

בכל החלטות הממשלה ובתפקיד שנכנסתי אליו סוכם, ודובר והוחלט שסמכות הלכתית היא זו שנותנת את ההנחיות ההלכתיות לאותם הרכבי דיינים. בכל מערכת מסודרת יש איש מקצועי שזה התפקיד שלו. במערכת הלכתית האיש המקצועי הוא איש הלכה. ואני חושב שהדבר צריך להיות מוטמע בתוך החוק הזה, כי אני רואה היום איך המערכת הזאת עובדת.
<שאול פרבר:>
כמה שנים אין לך ראש מערך גיור?

<סגן השר לשירותי דת הרב אלי בן דהן:>
שנתיים. אז מה אתה רוצה ממנו?
<מולי יסלזון:>
קודם כל, זה לא אישי, זה לא לי. לכן השאלות - - -

<שולי מועלם-רפאלי:>
זה מה - - -

<שאול פרבר:>
- - - יכול להתנהל בלי.

<קריאות:>
- - -

<היו"ר דוד רותם:>
יש רב ראשי לישראל, שהוא בעצם עומד מעל.

<סגן השר לשירותי דת הרב אלי בן דהן:>
נכון.

<מולי יסלזון:>
אז השאלות מופנות - - -

<אלעד קפלן:>
- - - כמה סמכויות הלכתיות צריך לעבור המתגייר? יש לו את בית הדין, ראש מערך הגיור, הרב הראשי. צריך סמכות הלכתית אחת וזה בית הדין - - -
<סגן השר לשירותי דת הרב אלי בן דהן:>
סליחה, הממשלה לא יודעת מה היא החליטה? אתה רוצה שאני אגיד לך משהו? יש פה, בחדר הזה, אנשים שניסחו את ההחלטה הזאת. אני אספר את ההיסטוריה: אל תשכחו, אגף הגיור היה חלק מהנהלת בתי הדין הרבניים. יש כאלה שחשבו שזה דבר לא טוב, ולכן הלכו לראש הממשלה ואמרו לו: בוא, תוציא את אגף הגיור מבתי הדין, זה לא טוב. בוא נהפוך את זה למערך נפרד. ולצורך זה ניסחו החלטות ממשלה מיוחדות. אז אתה רוצה להגיד שכל מי שניסח לא ידע מה הוא ניסח? הממשלה לא יודעת מה שהיא עשתה?

<אלעד קפלן:>
כמה סמכויות - - -

<סגן השר לשירותי דת הרב אלי בן דהן:>
תשע שנים העסק הזה התנהל בראשות הרב חיים דרוקמן. אף אחד לא ידע מה זה נעשה? פתאום אתם מגלים את אמריקה?

<אלעד קפלן:>
כבר שנתיים בסדר. כבר שנתיים אין - - -

<סגן השר לשירותי דת הרב אלי בן דהן:>
שנתיים? את מי אתה מאשים? אני לא מבין. מה אתה רוצה?

<היו"ר דוד רותם:>
לא הבנתי, מה שנתיים אין?

<סגן השר לשירותי דת הרב אלי בן דהן:>
מה, אני לא מבין מה אתה רוצה. מה זה הדבר הזה?
<שולי מועלם-רפאלי:>
אני לא מבינה את מה שהולך פה עכשיו. סליחה, אני לא מבינה את מה שהולך פה עכשיו, וזה נראה לי שהרצון הזה להקטין ולהקטין ולהקטין רק גורם נזק גם למה שאתם רוצים.
<סגן השר לשירותי דת הרב אלי בן דהן:>
בוודאי.

<שולי מועלם-רפאלי:>
מדובר פה על משהו מהותי. אז אפשר להתווכח על התפקיד המינהלי. אבל אם מדובר על משהו מהותי, אז זה ששנתיים אין זה עוד לא אומר שזה בסדר.

<שאול פרבר:>
יש לנו - - -, יש לנו דייני גיור.

<אלעד קפלן:>
- - -

<סגן השר לשירותי דת הרב אלי בן דהן:>
- - -

<מולי יסלזון:>
- - - זה לא בסדר.

<שולי מועלם-רפאלי:>
זה לא - - - אומר לך מר מולי יסלזון.

<היו"ר דוד רותם:>
בסדר, אז יש להם דייני גיור. שהם יישארו עם דייני הגיור.

<שולי מועלם-רפאלי:>
בסדר. בסדר. מזל שחבר הכנסת אלעזר שטרן מסכים - - -

<אלעזר שטרן:>
לא, לא מסכים לכול.

<שולי מועלם-רפאלי:>
לא, לדבר הזה שהוא דיין גיור.

<אלעזר שטרן:>
שנייה. אני חושב שמערכת הסרבול – אני גם מכיר את הרב חיים דרוקמן, שהוא נתקל בכל מיני דברים בגלל עודף הסמכויות פה. אני חושב שאם הגדרנו שנשיא בית הדין בוחר, הוא יושב ראש ועדת - - -
<מולי יסלזון:>
פעם אחת הוא בוחר ראש מערך.

<אלעזר שטרן:>
למה צריך עוד פעם, שכל דבר הוא? מה שטריוויאלי טריוויאלי.

<מולי יסלזון:>
לא. חבר הכנסת אלעזר שטרן, המערכת כהירארכיה, אם לפי החוק מה שהבנתי – וזה דרך אגב משקף החלטת ממשלה – בוועדת האיתור, שיושב ראש ועדת האיתור, הרב הראשי. לצידו יש את נציב שירות המדינה, מזכיר הממשלה, עכשיו זה מנכ"ל המשרד, ואחרים.

<אלעזר שטרן:>
מר מולי יסלזון, אני רוצה להגיד לך משפט - - -

<מולי יסלזון:>
פעם אחת מינו אותו, הוא הסמכות.

<אלעזר שטרן:>
תן לי להגיד לך משפט יסוד אחד, בסדר? וכדאי שתבין את זה: הכול זה החלטת ממשלה, ובהחלטת ממשלה הפה שאסר הוא הפה שהתיר. והמערך הזה בא לא להגיד שמה שהיה עד עכשיו בהחלטות הממשלה נהדר, ולכן אנחנו רק רוצים שזה יימשך. כל הרעיון הזה הוא שהחלטות הממשלה היו חסרות. תדע את זה. תדע.

<מולי יסלזון:>
לא בנקודה הזאת.

<אלעזר שטרן:>
תדע. במהות הן היו חסרות.

<מולי יסלזון:>
אבל זאת שאלת מהות.

<אלעזר שטרן:>
במהות הן היו חסרות. במהות אני לא רוצה לחזור על הנאום עוד פעם, אבל במהות בגלל זה יש פה נישואי תערובת, ויש פה אנשים שלא הולכים לרבנים להתגייר.
<קריאה:>
ותינוקות.

<אלעזר שטרן:>
וכל יום הולך ועולה. והמהות שאתה רוצה להגן עליה, לא יודע מאיזה סיבות, היא כאילו מתעלמת מהמציאות.

עכשיו, אתה יכול להידבק במילה של החלטות ממשלה, אבל גם זו החלטת ממשלה, וזו תהיה החלטת ממשלה. ולכן עודף הסרבול שאתה מציע פה, כאילו אין פה בחוק עוד דברים, מה שזה יעשה, ויכול להיות שלך תהיה עבודה ואולי גם לי, אבל בשורה התחתונה מתגיירים לא יתווספו מזה.

<מולי יסלזון:>
אז אני רוצה. אפשר להגיד, בבקשה: חבר הכנסת אלעזר שטרן, בניסיון שאני צברתי בחמש השנים האחרונות, וכשהכרתי את הרב חיים דרוקמן, אותם עשרות אלפי אנשים התגיירו בזכות העובדה שהייתה סמכות הלכתית וקראו לה ראש מערך הגיור.

<עליזה לביא:>
עשרות אלפי אנשים? עשרות אלפי אנשים?

<היו"ר דוד רותם:>
כן, עשרות - - -

<מולי יסלזון:>
עשרות אלפי אנשים.

<סגן השר לשירותי דת הרב אלי בן דהן:>
כן.

<מולי יסלזון:>
בתקופת כהונתו של הרב חיים דרוקמן כ-50,000 איש.

<סגן השר לשירותי דת הרב אלי בן דהן:>
כן.

<מולי יסלזון:>
כן. התשובה היא כן.

<שולי מועלם-רפאלי:>
כן - - - המספרים.

<מולי יסלזון:>
התשובה היא שעשרות אלפי אנשים מתגיירים בישראל בזכות העובדה שיש ראש מערך גיור. אמרתי עוד פעם, אני לא סמכות הלכתית.
<עליזה לביא:>
כמה אנשים התגיירו? מאז שהתמנית לתפקיד כמה אנשים התגיירו? כמה אנשים התגיירו מאז שהתמנית לתפקיד? בוא נשמע את הנתונים.

<היו"ר דוד רותם:>
- - -

<סגן השר לשירותי דת הרב אלי בן דהן:>
כמה? תספר לה כמה - - -

<עליזה לביא:>
כמה? תן לי נתונים. תן לי נתונים.

<מולי יסלזון:>
אני אומר עוד פעם: הממוצע הוא 5,000 - - -

<אלעזר שטרן:>
אני - - -
<מולי יסלזון:>
- - -

<אלעזר שטרן:>
אני אגיד לך על מה אני מסתכל.

<מולי יסלזון:>
רגע, אני רוצה לענות ברשותכם.

<אלעזר שטרן:>
אני מסתכל - - -

<היו"ר דוד רותם:>
אתה תענה רק על המספר: כמה התגיירו?

<מולי יסלזון:>
בסדר.

<עליזה לביא:>
כמה? כמה אנשים? מאז שהתמנית לתפקיד כמה אנשים התגיירו? זה מה שאני מבקשת לדעת.
<אלעזר שטרן:>
אין עשרות אלפים.

<עליזה לביא:>
כמה? אני רוצה לדעת.

<אלעזר שטרן:>
- - - שהוא התמנה לתפקיד הוא אמר. אין עשרות אלפים.

<מולי יסלזון:>
יש.

<עליזה לביא:>
מאז שהתמנית לתפקיד כמה אנשים התגיירו? אני מבקשת את הנתון הזה, אדוני.

<מולי יסלזון:>
אני רוצה לענות.

<היו"ר דוד רותם:>
בואי נאמר, יש כמה שהתבטל הגיור שלהם בגלל - - -

<מולי יסלזון:>
לא, לא, לא - - -

<עליזה לביא:>
כמה אנשים כולל אלה שהתבטל הגיור שלהם, אדוני? כמה אנשים התגיירו?

<מולי יסלזון:>
בין 5,000 ל-6,000 אנשים כל שנה מתגיירים בישראל בתעודות המרה. אני בתפקיד חמש שנים, כפול חמש זה כ-20,000 איש. אז אמרתי עשרות אלפים, לא דיברתי על התקופה שלי אני אמרתי עוד פעם: מדובר על תקופה, ותתייחסו לרב חיים דרוקמן בהיותו כראש מערך הגיור.
אני אומר פה כמי שמנהל מערכת שהיא מערכת אדמיניסטרטיבית, שאני מופקד עליה בצד האדמיניסטרטיבי בלבד. להגיד שמקימים מערך בחוק - - -

<קריאה:>
- - -

<מולי יסלזון:>
לא, אני חוזר לחבר הכנסת אלעזר שטרן. אני חושב שהיה פה רציונל בחוק, והוא לא – אני מדבר רק על המהות – שיש רב ראשי שממנה ראש מערך גיור, שהוא סמכות הלכתית, והוא זה שמכווין את הדיינים לצורך העניין. עכשיו, אם הוא הופך להיות - - -

<אלעזר שטרן:>
מר מולי יסלזון, תן לי להגיד לך משהו. תשמע, אני רוצה להגיד לך משהו, בשביל שכולם יבינו בדיוק את האמת גם מאחורי המספרים שלך: בתוך אותם 20,000 שאתה מדבר עליהם, במקרה הטוב, אחרי שסיכמנו שזה לא עשרות אלפים - - -
<סגן השר לשירותי דת הרב אלי בן דהן:>
למה? למה?

<מולי יסלזון:>
לא, לא סיכמנו, סליחה.

<סגן השר לשירותי דת הרב אלי בן דהן:>
הוא מדבר על ארבע השנים - - -
<מולי יסלזון:>
כשהרב חיים דרוקמן היה - - -

<שאול פרבר:>
יש לי את המספרים המדויקים כאן. אתה רוצה לראות את המספרים המדויקים?
<מולי יסלזון:>
לא, יש לי גם.

<אלעזר שטרן:>
תן לי להגיד לך משהו, בסדר? בגלל שהמהות זה לא המספרים המדויקים. אם תוציא מתוך זה את הקהל השבוי שלנו, האתיופים - - -
<מולי יסלזון:>
אין ויכוח, חבר הכנסת אלעזר שטרן.

<אלעזר שטרן:>
שנייה.

<מולי יסלזון:>
כ-50%.

<אלעזר שטרן:>
תן לי להגיד לך משהו. תוציא מזה את האתיופים, שאני בכוונה אומר, לצערי הרב, קהל שבוי בגלל המעמד החברתי שלהם במדינה הזאת עוד טרם - - - שלהם, אז החוק הזה לא בא לפתור את הבעיה הזאת. ולכן המספרים שאתם אומר עליהם, אותם עשרות אלפים שהתגיירו בזכות המערך, אתה ואני יודעים שיש הרבה-הרבה-הרבה יותר, עשרות אלפים שלא התגיירו, - - - בגלל המערך.
עכשיו, אני לא אמרתי את זה - - -

<סגן השר לשירותי דת הרב אלי בן דהן:>
אולי לא.

<אלעזר שטרן:>
אולי לא, אבל אולי.

<סגן השר לשירותי דת הרב אלי בן דהן:>
אז אל תגיד דברים - - -

<אלעזר שטרן:>
אבל - - - סליחה, סגן השר לשירותי דת, הרב אלי בן דהן.

<סגן השר לשירותי דת הרב אלי בן דהן:>
לא, אתה - - - גם אני - - -. אם אתה מדבר אידיאולוגיה, גם אני אדבר אידיאולוגיה.

<אלעזר שטרן:>
לא, לא.

<סגן השר לשירותי דת הרב אלי בן דהן:>
- - - אני גם אדבר אידיאולוגיה. עליי לא תעבדו.

<אלעזר שטרן:>
מה אני?

<סגן השר לשירותי דת הרב אלי בן דהן:>
אף אחד לא יעבוד עליי.

<אלעזר שטרן:>
אני לא בא לעבוד עליך.

<סגן השר לשירותי דת הרב אלי בן דהן:>
לא, אז אני אספר את - - -. אני אספר מי אשם בגיור הזה, אני אדבר מי אשם בגיור - - -. אני אספר לך את כל הסיפורים במשך 13 שנה, את הפנטזיות - - -
<אלעזר שטרן:>
סגן השר לשירותי דת, הרב אלי בן דהן, אני אומר עוד פעם: אני בטוח ששמעת טוב, אמרתי אולי. אמרתי ככה - - -
<סגן השר לשירותי דת הרב אלי בן דהן:>
ואולי לא.

<אלעזר שטרן:>
נכון, ואולי לא.

<סגן השר לשירותי דת הרב אלי בן דהן:>
יפה.

<אלעזר שטרן:>
המשמעות של אולי זה ברור: אולי כן ואולי לא. אבל אני רוצה להגיד עוד משהו: אני מתחיל עם זה בגלל חלוקת הקרדיטים שהתחילו כאן עכשיו.

<מולי יסלזון:>
אף אחד לא חילק קרדיטים.

<היו"ר דוד רותם:>
ואתה רוצה ללכת אחורה כל הזמן? אנחנו יכולים ללכת אחורה.

<שולי מועלם-רפאלי:>
לא. מה פתאום. מה פתאום.

<מולי יסלזון:>
אני לא מבין, חבר הכנסת אלעזר שטרן. אם אפשר להגיד משהו, רק לסיים: מדובר על מערכת הירארכית. מערכת הירארכית – סוכם, וזה מה שכתוב פה - - -
<אלעזר שטרן:>
למה לא - - - לראש הממשלה בסוף? הכול יש מערכת הירארכית, למה צריך לכתוב הכול? הירארכית.

<היו"ר דוד רותם:>
- - -

<שולי מועלם-רפאלי:>
מה ראש הממשלה - - -

<קריאה:>
- - -

<סגן השר לשירותי דת הרב אלי בן דהן:>
- - -

<היו"ר דוד רותם:>
ואתה - - - מזה ראש הממשלה.

<סגן השר לשירותי דת הרב אלי בן דהן:>
11 שנה זה היה אצל ראש הממשלה, מה קרה? מה? מה קרה? אני רוצה לשאול אותך שאלה.

<אלעזר שטרן:>
אתה לא יודע מה קרה?

<סגן השר לשירותי דת הרב אלי בן דהן:>
לא.

<היו"ר דוד רותם:>
התגיירו מיליונים.

<סגן השר לשירותי דת הרב אלי בן דהן:>
אני שואל אותך, מיליונים התגיירו?

<אלעזר שטרן:>
לא התכוונתי לראש הממשלה בהקשר הזה. אמרתי שבכל חוק אתה יכול לכתוב: כפוף לנשיא בית המשפט העליון.
<סגן השר לשירותי דת הרב אלי בן דהן:>
חבר הכנסת אלעזר שטרן, אולי אתה מתעלם או שכחת, אני יודע מה היה. אני יודע את הסיפורים, את הפנטזיות שבנו פה - - -

<אלעזר שטרן:>
אתה טועה, לא התכוונתי לראש הממשלה - - -

<סגן השר לשירותי דת הרב אלי בן דהן:>
אמרו: נעביר את זה למשרד ראש הממשלה ואז הגיורים יפרצו - - -

<אלעזר שטרן:>
לא, אני רוצה להגיד לך משהו: לא התכוונתי לראש הממשלה בהקשר של הגיור, התכוונתי שבכל חוק אתה יכול ללכת עד למעלה, בהקשר הזה כאילו. ואני לא חושב שפירוט היתר הזה יעזור פה למישהו.

<שמעון יעקבי:>
אתם נהנים להתווכח, אבל סיכמתם על הנוסח - - -

<שולי מועלם-רפאלי:>
בדיוק. אנחנו היינו בסעיף האם מקובל על כולם שמי שמתמנה הוא יהיה גם דיין גיור. זאת הייתה השאלה שנדמה לי התחלנו.

<שמעון יעקבי:>
הסכמתם על הנוסח, על מה יש להתווכח?

<היו"ר דוד רותם:>
על איזה נוסח הסכימו? לא הסכימו. תעשה לי טובה, אל תנהל לי גם את העניין פה.
<שמעון יעקבי:>
זה מה שהוא אמר. הוא הסכים לדיין גיור.

<שולי מועלם-רפאלי:>
נכון.

<שמעון יעקבי:>
הוא הסכים. זה מה שהוא אמר. הוא אמר.

<אלעזר שטרן:>
זה נכון.
<שולי מועלם-רפאלי:>
נכון. נכון.

<אלעזר שטרן:>
זה נכון. נכון.

<אלעזר שטרן - הלשכה המשפטית:>
רק שנייה. האם יש הסכמה שהכשירות של ראש מערך הגיור צריכה להיות דיין גיור?

<שולי מועלם-רפאלי:>
גם דיין - - -

<מולי יסלזון:>
לא. או רב עיר או דיין גיור. זה מה שהוא אמר - - -

<איגי פז:>
דיין גיור - - -
<רוני נויבואר:>
דיין - - -

<סגן השר לשירותי דת הרב אלי בן דהן:>
כן.
<מולי יסלזון:>
לא דיין - - -

<אלעזר שטרן - הלשכה המשפטית:>
דיין כשיר להיות - - -

<סגן השר לשירותי דת הרב אלי בן דהן:>
כשיר.

<קריאה:>
כשיר.

<סגן השר לשירותי דת הרב אלי בן דהן:>
כן. כי אפשר להביא גם - - -

<רוני נויבואר:>
- - -

<סגן השר לשירותי דת הרב אלי בן דהן:>
כשיר. לא לאו דווקא מכהן.

<אלעזר שטרן - הלשכה המשפטית:>
לגבי החלופות האחרות גם יש הסכמה או - - -
<שולי מועלם-רפאלי:>
כן, כן, כן, זה על - - -

<אלעזר שטרן - הלשכה המשפטית:>
או כשיר להיות דיין או כשיר להיות רב עיר או כשיר להיות דיין גיור או שרק כשיר להיות דיין גיור?

<סגן השר לשירותי דת הרב אלי בן דהן:>
לא, לא.

<אלעזר שטרן - הלשכה המשפטית:>
אני פשוט רוצה להבין מה החלטתם.

<סגן השר לשירותי דת הרב אלי בן דהן:>
אתה צודק. אתה מעיר פה הערה נכונה. הוא צודק. אנחנו בחוק הזה הגדרנו רב עיר, כשאני אמרתי בהתחלה רב עיר לצרכי גיור, ואז הגדרנו גם מי שיש לו – אבל בעצם לא. אבל כתוב שיש לו כושר לרב עיר.

<מולי יסלזון:>
או כושר לרב עיר או כושר לדיינות.

<רוני נויבואר:>
כן. או כושר לרב עיר. נכון.
<סגן השר לשירותי דת הרב אלי בן דהן:>
נכון.

<אלעזר שטרן:>
כן.

<סגן השר לשירותי דת הרב אלי בן דהן:>
כן, נכון.

<מולי יסלזון:>
כאשר אותם פרמטרים יכולים גם לשמש כדיין - - - אבל אל תמנע.

<אלעזר שטרן:>
או-או-או.

<מולי יסלזון:>
אם יהיה רב עיר שירצה לקחת על עצמו את המשימה, זו משימה.

<סגן השר לשירותי דת הרב אלי בן דהן:>
כן, נכון. כן, כן.

<קריאה:>
בשביל זה - - - מספיק לכתוב מישהו שכשיר להיות דיין גיור, כי בעצם שתי החלופות האחרות נכנסות - - -

<אלעזר שטרן:>
כן. - - - בעיניי כן.

<סגן השר לשירותי דת הרב אלי בן דהן:>
כן, כן, כן.

<היו"ר דוד רותם:>
טוב, בסדר.

<סגן השר לשירותי דת הרב אלי בן דהן:>
מקובל עליי.

אני רוצה רק הערה קודם: לגבי סעיף 2 עלתה פה שאלה לדיון, האם אנחנו רוצים שמערך הגיור יתעסק גם ברישום נישואין. אני אומר: אין לי תשובה אמיתית לעניין, אבל אני יודע שבפועל היום יש מקרים שבהם בית הדין מגייר, וגם היו תקופות – אני לא יודע איך זה היום – - - - גם מערך רישום נישואין וערך חופות אפילו למתגיירים, שמבחינה זאת היה לזה יתרון ניהולי מצוין.
<היו"ר דוד רותם:>
נכון.

<סגן השר לשירותי דת הרב אלי בן דהן:>
אני אשאל אותך, מר מולי יסלזון, מה אתה אומר? אני לא יודע.

<מולי יסלזון:>
המציאות בפועל שהרבה אנשים כבר נשואים, חבר הכנסת אלעזר שטרן, אזרחית כבר נשואים - - -

<אלעזר שטרן:>
אני בעד - - -

<סגן השר לשירותי דת הרב אלי בן דהן:>
- - - לתקן את זה.

<מולי יסלזון:>
חלק מהשירות, היום מערך הגיור נותן את השירות הזה למתגיירים, כולל העובדה שאנחנו בפנים, בתוך הבית, רושמים את הלא נשואים, מחתנים אותם, ורואים בזה חלק מכל השירות שניתן.
<סגן השר לשירותי דת הרב אלי בן דהן:>
זה חלק - - - היום.

<אלעזר שטרן:>
זכות גדולה.

<מולי יסלזון:>
נכון, אנחנו רואים בזה זכות גדולה.

<אלעזר שטרן:>
כן. באמת.

<סגן השר לשירותי דת הרב אלי בן דהן:>
אז צריך להוסיף את זה - - -

<אלעזר שטרן:>
אין לי בעיה.

<שמעון יעקבי:>
אין צורך אבל לחוקק את זה.
<סגן השר לשירותי דת הרב אלי בן דהן:>
למה?

<שמעון יעקבי:>
כי מינוי - - - הנישואים נעשה על ידי הרבנות הראשית, ואיך נפתר? איך הוכנס העניין הזה לתוך מערך הגיור?

<מולי יסלזון:>
קיבלנו אישור של מועצת הרבנות הראשית.

<שמעון יעקבי:>
- - - של מועצת הרבנות - - -

<מולי יסלזון:>
אבל שיהיה כתוב שזה חלק מהתפקידים.

<שמעון יעקבי:>
- - -

<מולי יסלזון:>
זה חלק מהשירות למתגייר.

<סגן השר לשירותי דת הרב אלי בן דהן:>
שלא יגיד מישהו - - -

<שולי מועלם-רפאלי:>
כן, שלא יגיד מישהו: אני את זה לא עושה בשביל המתגיירים.

<סגן השר לשירותי דת הרב אלי בן דהן:>
כן.

<מולי יסלזון:>
זה חלק מהשירות למתגייר. במקום שהוא יתחיל להסתובב הוא כבר אצלנו ואנחנו נסגור את - - -
<סגן השר לשירותי דת הרב אלי בן דהן:>
בסדר? מקובל עליך?

<אלעזר שטרן:>
בטח. בשמחה רבה אפילו.

<סגן השר לשירותי דת הרב אלי בן דהן:>
אני בא לקראתך.

<רוני נויבואר:>
אנחנו צריכים לבדוק את זה. אבל אדוני, אני רוצה לומר שתפקידי מערך הגיור בסעיף שאני כבר הבנתי, זה ברור שזה תפקידים שהם מסוימים מתוך כלל התפקידים שעשויים להיות למערך הגיור. כלומר, מה שאנחנו צריכים לזקק זה את הליבה של העיסוק. זה לא הציבור, זה לא 20,000 - - -
<קריאות:>
 - - -
<רוני נויבואר:>
אני רוצה לחדד: ראשית כל, את הנקודה הספציפית הזאת אנחנו עוד נבדוק. כי עלתה פה - - -

<סגן השר לשירותי דת הרב אלי בן דהן:>
מה לבדוק? סליחה.
<רוני נויבואר:>
רשם הנישואין. אנחנו לא מתנגדים, אנחנו רק צריכים לדעת אם אנחנו רוצים לכתוב את זה בחקיקה כאן. כי זה דבר, מין שאינו במינו אולי.
<סגן השר לשירותי דת הרב אלי בן דהן:>
למה?

<רוני נויבואר:>
אנחנו לא בטוחים, לא מבחינת מה שמערך הגיור עושה, אלא מבחינת מה שאנחנו מקבלים כאן בחוק שאיננו עוסק - - -

<אלעזר שטרן:>
איפה נכון לכתוב את זה?

<רוני נויבואר:>
זו שאלה אחת.

דבר אחר שאני רוצה לחדד זה שלא כל מה שלא כותבים כאן זה אומר שאי אפשר, ויש דברים שיתווספו לדבר הזה במסגרת החלטות ממשלה. גם כשאנחנו כותבים תפקידים בחקיקה אנחנו לא כותבים את כל 25,000 התפקידים שהממשלה יכולה להטיל על אותו גוף, ובהגדרה זה - - -. אז לכן הבנתי שאנחנו - - - למשהו קצת יותר כללי ממה שבאמת היה חשוב לנו שיהיה באמת מחודד, שזו הנפקת תעודת אישור לפי פקודת העדה, שזה לדעתנו - - -

<סגן השר לשירותי דת הרב אלי בן דהן:>
אבל הגברת רוני נויבואר, סליחה, תפקיד רישום הנישואין הוא תפקיד מהותי, אי אפשר לזלזל בו. יש - - - מהות, והוא חלק, ממש חלק - - -
<מולי יסלזון:>
הוא גם קשור - - -

<רוני נויבואר:>
אנחנו בהכרח, אנחנו נשב ונחשוב על זה. אנחנו רק אומרים שזה לא בהכרח. דווקא ההיפך. מה שעלה כאן זה החשש לבוא ולהתערב בענייני הסטטוס. אני לא בטוחה שזה היה נכון. אנחנו רוצים לבדוק את זה.

<סגן השר לשירותי דת הרב אלי בן דהן:>
למה זה קשור לסטטוס? הוא - - -

<רוני נויבואר:>
זו שאלה מכלילה מדי - - -

<סגן השר לשירותי דת הרב אלי בן דהן:>
זו שאלה.

<שולי מועלם-רפאלי:>
רק צריך גם, הגברת רוני נויבואר, כשאתם - - - את זה לחשוב על התהליך של המתגיירים עצמם, שזה - - -

<רוני נויבואר:>
לא. אנחנו לא חושבים שזה שאנחנו נכתוב את זה בחקיקה, כן או לא, המשמעות שלא יוכלו להפעיל את זה.
<שולי מועלם-רפאלי:>
זה בסדר. רק שבפועל - - -

<רוני נויבואר:>
אנחנו רק אומרים - - - נהלים.

<מולי יסלזון:>
צריך להסביר את זה.

<קריאה:>
- - - תסגרו את זה.

<רוני נויבואר:>
כן.

<שולי מועלם-רפאלי:>
בפועל שזה יהיה.

<היו"ר דוד רותם:>
גמרנו. אפשר להתקדם.

<סגן השר לשירותי דת הרב אלי בן דהן:>
זה הרב ישראל רוזן, הוא רצה להגיד משהו.

<היו"ר דוד רותם:>
כן.

<ישראל רוזן:>
רציתי לומר שתי הערות: בהקשר לרישום נישואין, קודם כל אני רוצה ליידע: זה הכרח משום שרוב המתגיירים הם בני זוג, נשואם, והם צריכים להתחתן מיידית, ועד שהם יכולים בכלל להיכנס למרשם האוכלוסין ולהתחתן - - - רבנויות עובר המון זמן.

<מולי יסלזון:>
זו בעיה הלכתית.

<ישראל רוזן:>
זה הכרח. זה מיום ייסוד מינהל הגיור. אני ייסדתי אותו לפני כ-20 שנה. מאותו יום התמנו שלושה דיינים כרושמי נישואין. זה הכרחי. או שהם עצמם או רבנויות מסוימות שהן בעלי כושר רישום נישואין, אז הם מטפלים במתגיירים. זה הכרח. בלי זה אי אפשר בכלל לזוז.
<סגן השר לשירותי דת הרב אלי בן דהן:>
לכן הכנסתי את זה.

<ישראל רוזן:>
זה פשיטא. אם זה בחוק או לא זה לא נוגע לי.

דבר שני: אני רוצה לומר וליידע פה את הנוכחים.

<אלעזר שטרן:>
בסדר, הרב ישראל רוזן. בסדר, מקובל.

<ישראל רוזן:>
רגע, דבר נוסף. אני רוצה פה ליידע את הנוכחים לגבי הנושא של ראש מערך הגיור: מינהל הגיור או מערך הגיור היום נוסד לפני כ-20 שנה בלי ראש מערך הגיור. לא היה צורך. אני הייתי בתפקיד כמו - - - לי, אולי תפקיד קצת יותר רבני. לאחריי היה אחר - - -

<מולי יסלזון:>
מה זה "קצת יותר רבני", הרב ישראל רוזן?

<ישראל רוזן:>
- - -

<מולי יסלזון:>
אני ממש לא רב, ומה זה קצת יותר? או רבני או לא רבני.
<ישראל רוזן:>
רגע. בכלל לא הייתה פונקציה כזאת. לא הייתה פונקציה – גם ראש מערך וגם מנהל מערך. אני הייתי המייסד, משנת 1995 עד לשנת 2000. בשנת 2000 נכנס לתפקיד הרב אליהו בן דהן. הרב ישראל מאיר לאו העביר את זה לרב אליהו בן דהן, והוא בתוקף תפקידו כמנהל בתי הדין הרבניים היה גם ראש מינהל הגיור בשעתו. לא היה בכלל תפקיד של ראש מערך גיור, היה רק הרב הראשי, נשיא בית הדין.

כשהגיור הועבר למשרד ראש הממשלה, והייתה החלטת ממשלה, ו"תפרו" מערך גיור שהיה צריך לתת מענה לכך שמא זה יברח לכיוון הרפורמים או שמא תחת כנפי ראש הממשלה זה יוצא מתחת כנפי, מה שנקרא, הממסדים הדתיים, אז בנו מערך גיור, ואז אמרו: חייבת להיות פונקציה שנקרא ראש מערך גיור שהוא יהיה מוסכם בין הרב הראשי לבין ראש הממשלה. זה מה שהיה.

אני סובר שכל הדבר הזה – אני לא יודע אם זה לא מאוחר – מיותר לחלוטין. אין לו שום תפקיד, לא הלכתי ולא מינהלי. ויש כלל גדול במינהל: כל מי שאין לו תפקיד הוא רק מזיק.
<סגן השר לשירותי דת הרב אלי בן דהן:>
איך אנחנו מסכמים - - -

<אלעזר שטרן:>
שאתה מוצא, שסגן השר לשירותי דת, הרב אלי בן דהן, מוצא פתרון איך הם גם יוכלו לחתן.

<סגן השר לשירותי דת הרב אלי בן דהן:>
לא הבנתי.

<אלעזר שטרן:>
איך הם גם יוכלו לחתן, לרשום נישואין.

<סגן השר לשירותי דת הרב אלי בן דהן:>
אבל לגבי ראש מערך גיור, הוא חולק על התפקיד לגמרי.

<ישראל רוזן:>
לא, אני לא עליך חולק. אני אומר אם יש אז בסדר, שיהיה - - -, אני מסכים. אבל רק שיהיה סמכותי. אני בעד שיהיה סמכותי, אבל אני לא רואה מה התפקיד בכלל. יש תפקיד מינהלי שממלא אותו מנהל האגף. יש תפקיד - - -
<סגן השר לשירותי דת הרב אלי בן דהן:>
לכן, הוא באמת לא תפקיד מינהלי.

<ישראל רוזן:>
ואני אומר: גם זה לא הלכתי. כמה שאלות הלכתיות באות לפתחו של הרב הראשי? אולי שתי שאלות בשנה. שתי שאלות בשנה.

<שולי מועלם-רפאלי:>
אז הוא אומר לך - - -

<ישראל רוזן:>
בקיצור, גם הרב חיים דרוקמן לא היה פעיל בהיבט ההלכתי. זה מיותר - - -
<היו"ר דוד רותם:>
אתה צודק, דברים הלכתיים היו צריכים להגיע לרב הראשי.

<ישראל רוזן:>
מה?

<היו"ר דוד רותם:>
אתה צודק.

<ישראל רוזן:>
לא, לא, מיותר לגמרי התפקיד.

<אלעזר שטרן:>
הלאה, אני יכול להמשיך להקריא?

<היו"ר דוד רותם:>
כן.

<אלעזר שטרן:>
(2) "ואלה חברי הוועדה לאיתור ראש מערך הגיור:
(1) הרב הראשי לישראל – והוא יהיה יושב ראש הוועדה;
(ב) נציב שירות המדינה או נציגו מקרב העובדים הבכירים של משרדו;
(ג) המנהל הכללי של המשרד לשירותי דת או נציגו מקרב העובדים הבכירים של משרדו;
(ד) נציג ציבור או עובד מדינה בכיר בעל ידע ומומחיות בתחום הגיור, שימונה על ידי המנהל הכללי של המשרד לשירותי דת, בהתייעצות עם נציב שירות המדינה;
(ה) נציג ציבור או עובד מדינה בכיר בעל ידע ומומחיות בתחום הגיור, שימונה על ידי נציב שירות המדינה, בהתייעצות עם המנהל הכללי של המשרד לשירותי דת".
כשירות דיין גיור – 4. "כשיר להתמנות דיין גיור מי שמתקיים בו אחד מאלה:
(1) הוא כשיר להתמנות כדיין לפי חוק הדיינים;
(2) הוא כשיר להתמנות כרב עיר או מכהן בפועל כרב עיר;

(3) רב שהוסמך לרבנות על ידי המועצה או שהמועצה אישרה את הסמכתו לרבנות, ועבר בחינה בכתב בנושא גיור ומילה על ידי המועצה או שהמועצה פטרה אותו מבחינה כאמור".
<איגי פז:>
אפשר להעיר לגבי סעיף 2?
<אלעזר שטרן:>
כן.

<איגי פז:>
בנוסח הראשון שהיה הייתה דרישה שהוא יעבור בחינה במילה וגרות, והדרישה הזאת, אני לא יודע אם זה מקרי או בכוונה, הושמטה מפה.

<סגן השר לשירותי דת הרב אלי בן דהן:>
נכון. הוא צודק.

<אלעזר שטרן:>
- - -

<שולי מועלם-רפאלי:>
הוא צודק.

<סגן השר לשירותי דת הרב אלי בן דהן:>
כן, כן.

<איגי פז:>
אני ראיתי שזה היה חלק מההסכמות, ממסמך ההסכמות - - -

<סגן השר לשירותי דת הרב אלי בן דהן:>
כן, כן. שגם רב עיר צריך בחינה. זה מה שביקש הרב - - -

<אלעזר שטרן:>
אבל הבחינה שיש בו, לא בחינה אחרת. 

<סגן השר לשירותי דת הרב אלי בן דהן:>
מה?

<קריאה:>
בחינה שכתובה - - -

<קריאה:>
כן.

<סגן השר לשירותי דת הרב אלי בן דהן:>
כן, כן. אותה בחינה שכתובה בסעיף 3 צריכה להיות בסעיף 2.

<איגי פז:>
זה היה גם בסעיף 2 וגם בסעיף 3.

<סגן השר לשירותי דת הרב אלי בן דהן:>
נכון. צודק, נכון. כן, כן, זה מה שסוכם.

<איגי פז:>
זה היה גם בסעיף 2 וגם בסעיף 3, ועכשיו זה רק בסעיף 3.

<אלעזר שטרן:>
הרב קטלן הציע להוריד את זה.

<קריאה:>
מה פתאום.

<אלעזר שטרן:>
אין לי בעיה.

<סגן השר לשירותי דת הרב אלי בן דהן:>
בסדר.

<רוני נויבואר:>
רגע, אנחנו רוצים להוסיף עוד הערה קטנה לסעיף 3(ב)(2): מאחר שעכשיו אנחנו מכניסים לחוק את החלטת הממשלה אנחנו רוצים לבדוק את זה, בגלל שלא כל מה שכותבים - - - של החלטת ממשלה. אז אנחנו נחזור עם תשובה לוועדה, בסדר?

<סגן השר לשירותי דת הרב אלי בן דהן:>
לא הבנתי.

<רוני נויבואר:>
מהנוסח. הנוסח שעלה אתמול, הוא לראשונה כלל בעצם את הפירוט של ועדת האיתור, ואנחנו רוצים לבדוק את זה מול נציבות שירות המדינה, גם לראות שאנחנו כותבים משהו נכון. כי מה שכתוב בהחלטות ממשלה לא בהכרח צריך בדיוק להיות ככתבו וכלשונו בחוק.

<סגן השר לשירותי דת הרב אלי בן דהן:>
בסדר. טוב.

<אלעזר שטרן:>
שמעת, מר מולי יסלזון?
<רוני נויבואר:>
כי אם מחר אין לנו מנהל כללי של המשרד לשירותי דת - - -
<סגן השר לשירותי דת הרב אלי בן דהן:>
זו החלטת ממשלה.

<רוני נויבואר:>
כן, אבל אנחנו קולטים אותה ישירות לתוך חוק.

<אלעזר שטרן:>
נכון.

<רוני נויבואר:>
ואנחנו צריכים לבדוק אותה. לא מבחינת ההרכב - - -

<אלעזר שטרן:>
זה על הכול, לא משנה. לא כל מה שכתוב צריך - - -

<רוני נויבואר:>
אין לנו גמישות בחוק. והיום אם יש שרים שמתחלפים אז אין בעיה ולא צריך לתקן חקיקה ראשית. צריך לוודא שאנחנו - - -

<מולי יסלזון:>
בזמנו כתבו מזכיר הממשלה.

<אלעזר שטרן:>
- - - מזכיר הממשלה לבד, תעשה מה שמזכיר הממשלה אומר.
<רוני נויבואר:>
לא, אנחנו נעשה בדיקה נוספת לבד. זה יותר טכני.

<אלעזר שטרן:>
בסדר? אני דרך אגב חושב שההערה הזאת נכונה גם לגבי הערות אחרות שנאמרו כאן, אבל נדבר על זה.

<מולי יסלזון:>
בסדר, בסדר, הבנתי.

<היו"ר דוד רותם:>
טוב, רבותיי, תודה רבה לכם. אני מצטער, אני אמשיך את הישיבה הזאת בהזדמנות אחרת. יש לי פשוט עכשיו ישיבה אחרת.

<עליזה לביא:>
מה זה בהזדמנות? היום, אדוני?

<היו"ר דוד רותם:>
מה?

<עליזה לביא:>
היום אתה - - - את הדיון?

<היו"ר דוד רותם:>
לא היום. אנחנו נקבע ישיבה נוספת. בינתיים יגיעו חבר הכנסת אלעזר שטרן וסגן השר לשירותי דת, הרב אלי בן דהן, להסכמות.

תודה רבה, רבותיי, אני דוחה את הישיבה.

<הישיבה ננעלה בשעה 10:06.>
